open-index/open-wikipedia-markdown huggingface dataset:
പട്ടണം റഷീദ്

മലയാളചലച്ചിത്ര രംഗത്തെ പ്രശസ്തനായ ഒരു മേക്കപ്പ്മാനാണ് (ചമയം) **പട്ടണം റഷീദ്** (). അൻപത്തിയഞ്ചാമത് ദേശീയ ചലച്ചിത്രപുരസ്കാരദാനച്ചടങ്ങിൽ മികച്ച മേക്കപ്പ്മാനുള്ള പുരസ്കാരം ഇദ്ദേഹം നേടിയിരുന്നു.

ഒരു സ്വതന്ത്ര മേക്കപ്പ്മാൻ എന്ന നിലയിൽ ഇദ്ദേഹം ചമയമൊരുക്കിയ ആദ്യ ചിത്രം ഒന്നു മുതൽ പൂജ്യം വരെയാണ്. പിന്നീട് പൊന്തൻമാട, ഗുരു, ഉടയോൻ, അനന്തഭദ്രം, കുട്ടിസ്രാങ്ക്, പരദേശി, യുഗപുരുഷൻ എന്നിങ്ങനെ നിരവധി ചലച്ചിത്രങ്ങളിൽ ചമയമൊരുക്കി. പൊന്തൻമാടയിലെ മാടയെയും (മമ്മൂട്ടി), പരദേശിയിലെ വലിയകത്ത് മൂസയെയും (മോഹൻലാൽ) അണിയിച്ചൊരുക്കിയതിലൂടെ സംസ്ഥാന, ദേശീയ ചലച്ചിത്രപുരസ്കാരങ്ങൾ നേടി. മലയാളം കൂടാതെ തെലുങ്ക്, കന്നട, ഹിന്ദി എന്നീ ഭാഷകളിലെ ചിത്രങ്ങളിലും ഡാം 999 എന്ന ഹോളിവുഡ് ചിത്രത്തിലും ചമയമൊരുക്കിയിട്ടുണ്ട്. ചമയം പഠിപ്പിക്കുന്നതിനായി 2011-ൽ  കൊച്ചിയിൽ ഇദ്ദേഹം ആരംഭിച്ച 'പട്ടണം ഡിസൈനറി' എന്ന സ്ഥാപനം കേരളത്തിലെ ആദ്യത്തെ സമ്പൂർണ മേക്കപ്പ് അക്കാദമിയാണ്.

## കുടുംബം
കലാപാരമ്പര്യമുള്ള കുടുംബത്തിലാണ് റഷീദ് ജനിച്ചത്. പിതാവ് ഹുസൈൻ ഗായകനായിരുന്നു. ജ്യേഷ്ഠൻ പട്ടണം ഷായും മേക്കപ്പ്മാനാണ്. ചമയത്തോട് ചെറുപ്പം മുതൽ താല്പര്യമുണ്ടായിരുന്ന റഷീദ് ഇരുപത്തിയൊന്നാം വയസിൽതന്നെ ഈ രംഗത്തേക്കു കടന്നുവന്നു. മേക്കപ്പ് പഠിക്കുന്നതിനായി മദ്രാസിലേക്കും വിദേശത്തേക്കും പോയി. വൈകാതെ തന്നെ ചലച്ചിത്രരംഗത്തേക്കും പ്രവേശിച്ചു.

## ചമയമൊരുക്കിയ പ്രധാന ചലച്ചിത്രങ്ങൾ
ഈ പട്ടിക പൂർണ്ണമല്ല.

### മലയാളം

* ഒരു സിന്ദൂരപൊട്ടിന്റെ ഓർമയ്ക്ക്
* നഗരത്തിൽച്ചെന്ന് രാപ്പാർക്കാം
* ചാണക്യൻ
* ഉത്തരം
* ഉണ്ണികൃഷ്ണന്റെ ആദ്യത്തെ ക്രിസ്മസ്
* മൂക്കില്ലാരാജ്യത്ത്
* അയലത്തെ അദ്ദേഹം
* സമാഗമം
* ഗുരു
* കണ്ണകി
* വലിയ ചിറകുള്ള പക്ഷികൾ
* പത്തേമാരി
* പേരറിയാത്തവർ
* പറുദീസ
* ആകാശത്തിന്റെ നിറം
* വീട്ടിലേക്കുള്ള വഴി
* ആദാമിന്റെ മകൻ അബു
* പഴശ്ശിരാജ
* ഭൂമിമലയാളം
* തലപ്പാവ്
* തൂവൽക്കാറ്റ്
* കടാക്ഷം
* യുഗപുരുഷൻ
* അനന്തഭദ്രം
* പരദേശി
* കല്ല്യാണരാമൻ
* ആകാശഗോപുരം
* ഹലോ
* കുട്ടിസ്രാങ്ക്
* തകരച്ചെണ്ട
* ഹലോ
* കുഞ്ഞിക്കൂനൻ
* കണ്ണകി
* ഇന്നത്തെ ചിന്താവിഷയം
* തുറുപ്പുഗുലാൻ
* ഇനിയും കഥ തുടരും
* മായാവി
* അമീബ

### തമിഴ്
* മദ്രാസ് പട്ടണം
* കാവ്യതലൈവൻ

### ഹിന്ദി
* ആഗ്

### ഇംഗ്ലീഷ്
* ഡാം 999

## പുരസ്കാരങ്ങൾ
മികച്ച മേക്കപ്പ്മാനുള്ള
കേരളസംസ്ഥാന ചലച്ചിത്രപുരസ്കാരം
* 1992 - അധരം
* 1997 - ഗുരു
* 2002 - കുഞ്ഞിക്കൂനൻ
* 2005 - അനന്തഭദ്രം
* 2007 - പരദേശി
* 2010 - യുഗപുരുഷൻ

## അവലംബം

## പുറംകണ്ണികൾ

*
*
*Pattanam Designory Pvt Ltd.

വർഗ്ഗം:മികച്ച ചമയത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മലയാളചലച്ചിത്ര ചമയം കലാകാരന്മാർ
ഇന്ത്യൻ ലൈബ്രറി അസ്സോസിയേഷൻ

ഇന്ത്യയിലെ ലൈബ്രറികളെയോ അതിനെ ബന്ധപ്പെട്ട് പ്രവർത്തിക്കുന്നവരെയോ പ്രധിനിധാനം ചെയ്യുന്ന ദേശീയ സംഘടനയാണ് **ഇന്ത്യൻ ലൈബ്രറി അസ്സോസിയേഷൻ** (Indian Library Association). ഇന്ത്യയിലെ ഗ്രന്ഥശാലാ പ്രസ്ഥാനങ്ങളുടേയും ഗ്രന്ഥശാലകളുടേയും ഉന്നമനത്തിനുവേണ്ടി പ്രവർത്തിച്ച പ്രസ്ഥാനങ്ങളിൽ മുന്നിൽ നിൽക്കുന്ന ഒന്നാണ് ഐ.എൽ.എ.. രാജ്യത്തെ  ഗ്രന്ഥാലയ സമൂഹങ്ങൾക്ക് പലതരത്തിലുള്ള സേവനങ്ങളും ഇന്ത്യൻ ലൈബ്രറി അസ്സോസിയേഷന്റെ ഭാഗത്തുനിന്നും ഉണ്ടാകാറുണ്ട്.
1933 സെപ്റ്റംബർ 13 ന് കൽകട്ടയിൽ വെച്ചുനടന്ന അകിലേന്ത്യ ലൈബ്രറി സമ്മേളനത്തിൽ വെച്ചാണ് ഇന്ത്യൻ ലൈബ്രറി അസ്സോസിയേഷൻ രൂപീകൃതമായത്.

## ലക്ഷ്യങ്ങൾ
* ഗ്രന്ഥശാലാപ്രസ്ഥാനങ്ങളേയും അവയുടെ പ്രവർത്തനങ്ങളേയും സഹായിക്കുക
* ലൈബ്രറി സയൻസ് വിദ്യാഭ്യാസം പ്രോത്സാഹിപ്പിക്കുക
* ഗ്രന്ഥശാലാപ്രവർത്തകരുടെ ഗവേഷണളും തുടർപഠനങ്ങളും പരിശീലനങ്ങളും അഭിവൃദ്ധിപ്പെടുത്തുക
* അന്തർദേശീയതലത്തിൽ മറ്റു ലൈബ്രറികളുമായും ലൈബ്രറിപ്രസ്ഥാനങ്ങളുമായും ബന്ധം പുലർത്തുക.
* ലൈബ്രറി സംബന്ധമായ നിലവാരങ്ങളും മാർഗനിർദ്ദേശകരേഖകളും മാനദണ്‌ഡങ്ങളും പ്രചരിപ്പിക്കുകയും പ്രോത്സാഹിപ്പിക്കുകയും ചെയ്യുക
* ഗ്രന്ഥശാലാപ്രവർത്തകർക്ക് ഒരു ചർച്ചാവേദി/ ലേഖനങ്ങളും മറ്റും പ്രസിദ്ധീകരിക്കാനും  അവതരിപ്പിക്കാനും സദസ്സ് നൽകുക. 
## പ്രസിദ്ധീകരണങ്ങൾ
*Journal of Indian Library Association (ആനുകാലിക പ്രസിദ്ധീകരണം-ത്രൈമാസികമായ)
*ILA Newsletter
*Conference Proceedings
## സ്ഥാപക നേതാക്കൾ
*എ.സി. വൂൽനെർ
*മുഹമ്മദ് ഷാഫി
*അബ്ദുൾ മജീദ്
*മുഹമ്മദ് ഖാസിം അലി
*അബ്നാഷി റാം തൽവാർ
*പി.സി. നിയോഗി
*എ.എം.ആർ. മോട്ടഖ്
*ആർ. ഗോപാലൻ
*ബി.എസ്. രാമസുബ്ബൈയർ
*റാം ലബയ
*ഡി. ത്രിവിക്രമ റാവു
*എസ്. ബഷീറുദ്ധീൻ
*ഡോ. എം.ഒ. തോമസ്
*എസ്. മഹേന്ദ്ര സിഗ്
*ഡോ. വലി മുഹമ്മദ്
*എസ്.ആർ. രംഗനാഥൻ
*കെ.എം. അസദുള്ള
*സന്ത് റാം ഭാട്ട്യ
*കെ. സെല്ലയ്യ
*ശാരദ പ്രസാദ് സിൻഹ
*ക്ഷിതേന്ദ്ര ദേവ് റായ് മഹാസായ
*ടി.സി. ദത്ത
*കുമാർ മുനിന്ദ്ര ദേവ്
*ആർ. മഹാസായ
*ഉപേന്ദ്ര ചന്ദ്ര ദാസ്
*ലബു റാം
*അയ്യങ്കി വെങ്കട രമണയ്യ
*മാൻചന്ദ
*യൂസുഫുദ്ധീൽ അഹമ്മദ് 
## അവലംബം

വർഗ്ഗം:ഇന്ത്യയിലെ ഗ്രന്ഥശാലകൾ
ബെഹ്ദാദ് എസ്ഫബൊദ്

thumb|ബെഹ്ദാദ് എസ്ഫബൊദ് 2015 ൽ
**ബെഹ്ദാദ് എസ്ഫബൊദ്** ഒരു പേർഷ്യൻ സ്വതന്ത്ര സോഫ്റ്റ്‌വെയർ ഡെവലപ്പർ ആണു്. ഭാഷകളുടെ കമ്പ്യൂട്ടറിലെ ചിത്രീകരണത്തിനു വ്യാപകമായുപയോഗിക്കുന്ന ഹാർഫ്ബസ്, പാംഗോ, കെയ്‌റോ, ഫോണ്ട്‌കോൺഫിഗ് തുടങ്ങിയവ ഇദ്ദേഹത്തിന്റെ പ്രൊജക്ടുകളാണു്. ഗൂഗിൾ ക്രോം,  ലിബ്രെഓഫീസ്, ടെക്ക്, ആൻഡ്രോയ്‌ഡ് തുടങ്ങിയവയിലെല്ലാം മലയാളം ചിത്രീകരണം സാധ്യമാകുന്നതു് മേൽപ്പറഞ്ഞ പ്രൊജക്ടുകളുടെ ഫലമായാണു്. ഹാർഫ്ബസ്സ് പ്രൊജക്ടിന്റെ പേരിൽ 2013 ൽ ഇദ്ദേഹത്തിനു് ഓറെയ്ലി ഓപ്പൺസോഴ്സ് അവാർഡ് ലഭിക്കുകയുണ്ടായി. അന്താരാഷ്ട്ര ഇൻഫർമാറ്റിക്സ് ഒളിമ്പ്യാഡിൽ 1999ൽ വെള്ളി മെഡലും 2000 ത്തിൽ സ്വർണ്ണമെഡലും ഇദ്ദേഹം നേടി.

## അവലംബം

വർഗ്ഗം:1982-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ദ റവല്യൂഷൻ ബിട്രേയ്ഡ്

**The Revolution Betrayed: What Is the Soviet Union and Where Is It Going?** (റഷ്യൻ: Преданная революция: Что такое СССР и куда он идет?) എന്നതാണ് മുഴുവൻ പേര്. 1937ൽ പ്രസിദ്ധീകരിച്ച ഈ കൃതി രചിച്ചത് റഷ്യൻ ബോൾഷെവിക് ആയ ലിയോൺ ട്രോട്സ്കിയാണ്. വളരെയേറെ പ്രചാരം നേടിയ ഈ പുസ്തകം ലെനിനു ശേഷമുള്ള സോവിയറ്റു യൂണിയന്റെ പോക്കിനെയും സ്റ്റാലിനിസത്തെയും കുറിച്ചുള്ള ആദ്യ രചനകളിൽ ഒന്നാണ് ദ റവലൂഷൻ ബിട്രെയ്ഡ്. നാടുകടത്തലിനു ശേഷം നോർവെയിലിരുന്നാണ് അദ്ദേഹം ഈ കൃതി രചിച്ചത്. പിന്നീട് വിക്ടർ സെർജി ഇത് ഫ്രഞ്ചിലേക്കും മാക്സ് ഈസ്റ്റ്മാൻ ഇംഗ്ലീഷിലേക്കും വിവർത്തനം ചെയ്തു.

വർഗ്ഗം:സോവിയറ്റ് യൂണിയൻ
ഇഗ്വാനഡോൺ

ഒർനിതൊപോഡ ജെനുസിൽ പെട്ട ഒരു ദിനോസർ ആണ് **ഇഗ്വാനഡോൺ** . ഇഗ്വാനഡോന്റിയ എന്ന ജീവശാഘായിൽ പെട്ടവയാണ് ഇവ, താറാചുണ്ടൻ ദിനോസറുകളുടെ കുടുംബവും ഇതിൽ പെടും .

## ശരീര ഘടന
വളരെ വലിയ സസ്യഭോജി ആയിരുന്നു ഇവക്ക് ഏകദേശം 33 അടി നീളവും 3 ടൺ ഭാരവും ഉണ്ടായിരുന്നു. സസ്യങ്ങൾ മുറിച്ചെടുക്കാൻ പാകത്തിൽ ഉള്ള കട്ടിയുള്ള ചുണ്ടുക്കൾ ആയിരുന്നു ഇവയ്ക്ക് , പല്ലുക്കൾ ആവട്ടെ ഇഗ്വാനയുടെ പോലെ ആയിരുന്നു ഏകദേശം .

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:യൂറോപ്യൻ ദിനോസറുകൾ
മാതംഗിനി ഹാജ്റാ

ഇന്ത്യൻ സ്വാതന്ത്ര്യസമരത്തിൽ സജീവ പങ്കു വഹിച്ചബംഗാളി വനിതയാണ് **മാതംഗിനി ഹാജ്റാ** (1870-1942). 1942-ലെ ക്വിറ്റ് ഇന്ത്യാ പ്രക്ഷോഭത്തിനിടക്ക്ബ്രിട്ടീഷു സായുധ പോലീസിന്റെ വെടിയേറ്റു മരിച്ചു.
## ജനനം, ആദ്യകാല ജീവിതം
മാതംഗിനി മൈതിയുടെ  ജനനം 1869 ലാണോ അതോ  1870-ലാണോ എന്ന് തീർച്ചപ്പെടുത്താൻ  കൃത്യമായ രേഖകളില്ല. ദരിദ്രരായിരുന്ന മാതാപിതക്കൾ  ബാലികയായിരുന്ന  മാതംഗിനിയെ  അറുപത്തിരണ്ടു  വയസുകാരനായ ത്രിലോചൻ ഹാജ്റാക്ക് വിവാഹം ചെയ്തു കൊടുത്തു. പതിനെട്ടാമത്തെ വയസ്സിൽ  മാതംഗിനി വിധവയായി., 

## സ്വാതന്ത്യ സമരത്തിലേക്ക്

മിഡ്നാപൂരിലെ ( മേദിനീപൂർ) വനിതകൾ  സ്വാതന്ത്യസമരപ്രസ്ഥാനത്തിൽ  പങ്കെടുത്തിരുന്നു. 
1932-ലെ നിസ്സഹകരണ പ്രസ്ഥാനത്തിലും ഉപ്പു സത്യാഗ്രഹത്തിലും മാതംഗിനി ഹാജ്റായും പങ്കെടുത്തതായും അറസ്റ്റു ചെയ്യ പ്പെട്ടതായും പറയപ്പെടുന്നു.  ഗാന്ധിയൻ വിചാരധാര മാതംഗിനിയെ  ഏറെ സ്വാധീനിച്ചിരുന്നു.

## മരണം
ക്വിറ്റ് ഇന്ത്യാ സമരത്തിന്റെ ഭാഗമായി മിഡ്നാപൂരിലെ പോലീസ് സ്റ്റേഷനുകൾ  കൈയടക്കാനുള്ള ശ്രമത്തിന്  സ്ത്രീ വിഭാഗത്തെ നയിച്ചത്   മാതംഗിനി ഹാജ്റാ ആയിരുന്നുവെന്ന് പറയപ്പെടുന്നു.   ഈ ശ്രമത്തിനിടയിലാണ് ബ്രിട്ടീഷ് പോലിസിന്റെ വെടിയേറ്റ് മാതംഗിനി ഹാജ്റാ മരിച്ചു വീണത്. ഈ സംഭവം നടന്നത് 1942 സപ്റ്റമ്പർ 29-നായിരുന്നു.

## അവലംബങ്ങൾ

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1870-കളിൽ ജനിച്ചവർ
വർഗ്ഗം:1942-ൽ മരിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
പ്ലിസിയോസോറിയാ

മൺമറഞ്ഞു പോയ സമുദ്ര ഉരഗങ്ങളുടെ ജീവശാഖ ആണ് **പ്ലിസിയോസോറിയാ**. അന്ത്യ ട്രയാസ്സിക് കാലം മുതൽ അന്ത്യ ക്രിറ്റേഷ്യസ്‌ കാലം വരെ ജീവിച്ചിരുന്ന ഒരു ബ്രഹുത്തായ ജീവശാഖ ആയിരുന്നു ഇവയുടെത്ത് . ലോകത്തിലെ എല്ലാ സമുദ്രങ്ങളിലും ഇവയുടെ സാനിദ്ധ്യം ഉണ്ടായിരുന്നു . ഭുമിയുടെ ചരിത്രം കണ്ട ഒരു വലിയ വംശനാശമായ കേ - ടി വംശനാശത്തിൽ പറക്കാത്ത ഇനത്തിൽ പെട്ട ദിനോസറുക്കൾ, കടലിൽ വസിച്ചിരുന്ന വലിയ ഉരഗങ്ങൾ , പറക്കുന്ന ഉരഗങ്ങൾ എന്നിവയ്ക്ക് ഒപ്പം ഇവയും വംശനാശം പ്രാപിച്ചു.

## അവലംബം
വർഗ്ഗം:പ്ലിസിയോസോറിയാ
വർഗ്ഗം:ജന്തുകുടുംബങ്ങൾ
പല്ലാവരം റെയിൽ നിലയം

**പല്ലാവരം റെയിൽ നിലയം** ചെന്നൈ ബീച്ച് - ചെങ്കല്പട്ട് പാതയിലെ ഒരു സ്റ്റേഷനാണ്. ഈ സ്റ്റേഷൻ പല്ലാവരം, ജി എസ് റ്റിറോഡ് എന്നീ പ്രദേശങ്ങൾക്ക് സേവനം നൽകുന്നു. ദേശീയ പാത 45നോട് ചേർന്നാണ് ഈ സ്റ്റേഷൻ ഉള്ളത്. ചെന്നൈ ബീച്ച് സ്റ്റേഷനിൽ നിന്നും 21 കിലോമീറ്റർ ദൂരത്തിൽ കടൽ നിരപ്പിൽ നിന്നും 20 മീറ്റർ ഉയരത്തിൽ സ്ഥിതി ചെയ്യുന്നു. 

## ചരിത്രം
മദ്രാസ് ബീച്ചിനും താമ്പരത്തിനും ഇടയ്ക്കുള്ള റെയിൽ പാത വൈദ്യുതീകരിച്ചത് 1931 മെയ് മാസം 11ആം തിയ്യതിയാണ്.

കേന്ദ്രീകൃതമായ വൈദ്യുതീകരിച്ച സിഗ്നലിങ് സംവിധാനം വഴിയാണ് ഈ സ്റ്റേഷൻ നിയന്ത്രിക്കപ്പെട്ടിരുന്നത്. 1931ൽ 1500 വോൾട്ട് ഡിസി വൈദ്യുതി ഉപയോഗിച്ചാണ് ഇത് പ്രവർത്തിച്ചിരുന്നത്. കൂടാതെ എഗ്മോർ വരെ സ്വയം പ്രവർത്തിത സിഗ്നലിങ് സംവിധാനവും ഉണ്ടായിരുന്നു. ഈ കേന്ദ്രീകൃത സിഗ്നലിങ് നിലയം 2002 ആഗസ്റ്റ് മാസം പ്രവർത്തനം മതിയാക്കി. സ്റ്റേഷൻ പുതുക്കി പുതിയ ഉപകരണങ്ങൾ ഉപയോഗിക്കാനായിട്ടായിരുന്നു നിർത്തിയത്.
 The section was converted to 25&nbsp;kV&nbsp;AC traction on 15 January 1967.

## References

## External links
*Pazhavanthangal railway station at Indiarailinfo.org

വർഗ്ഗം:ചെന്നൈ സബർബൻ റെയിൽവേ
വർഗ്ഗം:ചെന്നൈയിലെ തീവണ്ടി നിലയങ്ങൾ
രഹസ്യ സമൂഹങ്ങൾ

പൊതു സമൂഹത്തിൽ നിന്നു മറച്ചു വയ്ക്കപ്പെട്ടതും, ഗുപ്തമായ ഉദ്ദേശ്യങ്ങൾക്കായി നിലകൊള്ളുന്നതുമായ ക്ലബ്ബുകളോ സംഘടനകളോ ആണ് രഹസ്യ സമൂഹങ്ങൾ. രഹസ്യ സമൂഹങ്ങൾ തങ്ങളുടെ അസ്തിത്വം പോലും സമൂഹത്തിൽ കാട്ടുകയില്ല. എന്നാൽ, തീവ്രവാദ-ഭീകരവാദ സംഘടനകളോ, രഹസ്യാന്വേഷണ സംഘടനകളെയോ രഹസ്യ സമൂഹം എന്ന് വിളിക്കുകയില്ല. കാരണം, അവയുടെ പേര് പുറത്തു വന്നില്ലെങ്കിലും അവയുടെ ചെയ്തികൾ പൊതു സമൂഹത്തിൽ പ്രദർശിതമാകും. രഹസ്യ സമൂഹങ്ങളുടെ പേരോ, അവയുടെ പ്രവൃത്തികളോ പൊതു സമൂഹം അറിയുന്നില്ല. ഒരു സമൂഹത്തിനെ രഹസ്യ സമൂഹം എന്ന് വിളിക്കപ്പെടാനുള്ള മാനദണ്ഡം, പ്രസ്തുത സമൂഹത്തെ പറ്റി ആ സമൂഹത്തിലില്ലാത്ത ഒരുത്തർക്കും അറിവില്ലാതിരിക്കുന്നു എന്ന അവസ്ഥയിലാണ്. ഇത്തരം സമൂഹങ്ങൾ രഹസ്യാത്മകതയ്ക്ക് അദമ്യമായ പ്രാധാന്യം നൽകുന്നവയാണ്, അറിവുകൾ കൈമാറുന്നതിലും സൂക്ഷിക്കുന്നതിലും, അംഗങ്ങൾ തമ്മിൽ വൈകാരിക ബന്ധങ്ങൾ ഇല്ലാതെ സൂക്ഷിക്കുന്നതിലും, രഹസ്യമായ ആചാരങ്ങൾ പിൻപറ്റുന്നതിലും, പുതിയ അംഗത്വങ്ങൾ നിഷേധിക്കുന്നതിലും ഊന്നൽ നൽകുന്നു.

നരവംശശാസ്ത്രപരമായും ചരിത്രപരമായും രഹസ്യ സമൂഹങ്ങൾ എന്നത് പുരുഷ കേന്ദ്രീകൃതമായ, പോരാളികൾക്കായുള്ള പ്രത്യേകമായ ഒരു സമൂഹമായി കാണുന്നു.

അലൻ ആക്സല്രോഡ്, തന്റെ കൃതിയായ The International Encyclopedia of Secret Societies and Fraternal Orders എന്ന പുസ്തകത്തിൽ രഹസ്യ സമൂഹങ്ങളെ നിർവ്വചിക്കുന്നത്:

* പ്രത്യേക അംഗത്വമുള്ളത്
* സ്വന്തമായി രഹസ്യങ്ങളുള്ളത് എന്ന് അവകാശപ്പെടുന്നത്
* സ്വന്തം സമൂഹത്തിന്റെ താല്പര്യങ്ങളിലേക്ക് ചായ്വുള്ളത്

ഡേവിഡ് വി ബെരെറ്റ് തന്റെ കൃതിയായ Secret Societies: From the Ancient and Arcane to the Modern and Clandestine എന്ന പുസ്തകത്തിൽ അല്പം വ്യത്യസ്തമായ വാക്കുകളാൽ രഹസ്യ സമൂഹങ്ങളുടെ സ്വഭാവങ്ങളെ നിർവ്വചിക്കുന്നു.

* അംഗങ്ങളെ സൂക്ഷ്മതയോടെ സമൂഹതത്വങ്ങൾ പഠിപ്പിക്കുന്നു
* തിരഞ്ഞെടുക്കപ്പെട്ടവർക്ക് മാത്രം പഠനങ്ങൾ
* ഗുപ്തമായ, പ്രത്യേകമായ 'സത്യങ്ങളെ' പറ്റി പഠിപ്പിക്കുന്നു
* പൊതുസമൂഹത്തിന് മനസ്സിലാകാത്ത തരത്തിലുള്ള 'സ്വകാര്യ ആനുകൂല്യങ്ങൾ' നേടിത്തരാൻ ഉതകുന്ന സത്യങ്ങളാണ് അവ

## വിഭാഗങ്ങൾ
രഹസ്യ സമൂഹങ്ങളെ ചുരുങ്ങിയത് അഞ്ച് തരമായി തിരിക്കാം.

* രാഷ്ട്രീയം
* വിപ്ലവപ്രസ്ഥാനം
* മതപരം
* സർവ്വകലാശാലകൾ
* ഇന്റർനെറ്റ്

### ഇന്റർനെറ്റ്
സിക്കാഡ 3301 (cicada 3301) എന്നത് ഇന്റർനെറ്റിലെ ഒരു രഹസ്യ സമൂഹമാണ്.
വർഗ്ഗം:രഹസ്യ സമൂഹങ്ങൾ
ബിനോദിനി ദാസി

*ബിനോദിനി* എന്ന പേരിൽ വിഖ്യാതയായിരുന്ന  **ബിനോദിനി ദാസി** (বিনোদিনী দাসী)(1862-1941)  പത്തൊമ്പതാം ശതകത്തിന്റെ അവസാനദശയിൽ  കൽക്കത്തയിലെ നാടകരംഗത്തെ അസാമാന്യ പ്രതിഭയായിരുന്നു. പന്ത്രണ്ടാമത്തെ വയസ്സിൽ രംഗത്തെത്തിയ ബിനോദിനി ഇരുപത്തിനാലാമത്തെ വയസ്സിൽ നാടകരംഗത്തു നിന്ന് വിരമിച്ചു. ബിനോദിനിയുടെ  ആത്മകഥ  ( আমার কথা, Amar Katha)   1913-ൽ പ്രസിദ്ധീകരിക്കപ്പെട്ടു. ഈ പുസ്തകത്തിന്റെ ഇംഗ്ലീഷു പരിഭാഷ 1998-ൽ പുറത്തിറങ്ങി. 

## ജനനം, ആദ്യകാലം
കൊൽക്കത്തയിലെ കോൺവാലിസ് സ്റ്റ്രീറ്റിലായിരുന്നു ബിനോദിനിയുടെ ജനനം. ദരിദ്രകുടുംബത്തിലെ മൂത്ത സന്താനം. തന്റേത്  വേശ്യാകുടുംബമായിരുന്നെന്ന് ബിനോദിനി ആത്മകഥയിൽ പറയുന്നു.  അഞ്ചു വയസ്സിൽ വിവാഹിതയായെങ്കിലും  ആ വിവാഹം നിരർഥകമായിത്തീർന്നു. നൃത്തത്തിലും പാട്ടിലും ബിനോദിനി മിടുക്കിയായിരുന്നു.    
## നാടകരംഗത്തേക്ക്
കുടുംബസുഹൃത്തായിരുന്ന ഗംഗാബായിയാണ് ബിനോദിനിയെ  ഗ്രൈറ്റ് നാഷണൽ തിയേറ്ററിലേക്ക്  കൊണ്ടുപോയത്. 1874-ൽ *ശത്രുസംഹാർ* എന്ന നാടകത്തിൽ ദ്രൗപദിയുടെ സഖിയായാണ് ആദ്യം വേഷമിട്ടത്.  തുടർന്നുള്ള നാടകങ്ങളിൽ ബിനോദിനിക്ക് നായിക വേഷം ലഭിച്ചു.    *കപാലകുണ്ഢല*യിലെ പ്രകടനം കണ്ട്  നടനും സംവിധായകനുമായിരുന്ന  ഗിരീഷ് ചന്ദ്ര ഘോഷ്  ബിനോദിനിയിൽ അത്യന്തം  ആകൃഷ്ടനായി. പിന്നീട്  ഗിരീഷ് ചന്ദ്ര ഘോഷിന്റെ മേൽനോട്ടത്തിലായി ബിനോദിനിയുടെ പരിശീലനവും  അവതരണങ്ങളും.      സ്റ്റാർ തിയേറ്ററിന്റെ ബാനറിൽ ഘോഷ് സംവിധാനം ചെയ്ത ചൈതന്യലീലയിൽ  മുഖ്യവേഷം ചെയ്തത് ബിനോദിനിയായിരുന്നു. ഈ നാടകം ഇരുവർക്കും ഏറെ പ്രശംസ നേടിക്കൊടുത്തു. ശ്രീരാമകൃഷ്ണ പരമഹംസൻ ഈ നാടകം കാണാനെത്തിയതായും വളരെ പ്രഭാവിതനായതായും പറയപ്പെടുന്നു.

## അവലംബം


വർഗ്ഗം:ഇന്ത്യൻ നാടക അഭിനേതാക്കൾ
വർഗ്ഗം:1862-ൽ ജനിച്ചവർ
വർഗ്ഗം:1941-ൽ മരിച്ചവർ
പിസ്താ (ഗാനം)

മലയാളത്തിലെ പ്രശസ്ത നടൻ ജഗതി ശ്രീകുമാർ എഴുതിയുണ്ടാക്കി കിന്നാരം (1983) എന്ന ചിത്രത്തിൽ സ്വയം ആലപിച്ച ഒരു ഗാനമാണ് **പിസ്താ സുമാ കിറ സോമ്മാരി സജമാ കിരായ** എന്നു തുടങ്ങുന്ന ചലച്ചിത്രഗാനം. ഇത് പിന്നീട് നേരം എന്ന ചിത്രത്തിൽ രാജേഷ് മുരുകന്റെ സംഗീതത്തിൽ ശബരീഷ് വർമ്മ പാടുകയും വീണ്ടും വളരെയധികം പ്രശസ്തമാകുകയും ചെയ്തു. ഇതിന്റെ മ്യൂസിക് വീഡിയോ മാർച്ച് 2013-ലാണ് അൽഫോൺസ് പുത്രന്റെ സംവിധാനത്തിൽ പ്രകാശിതമായത്. 2016-ൽ ഐ.പി.എൽ മത്സരങ്ങളുടെ പരസ്യത്തിനായി ഈ ഗാനം വീണ്ടും ഉപയോഗിക്കുകയും വളരെയധികം ജനസമ്മിതി നേടുകയുമുണ്ടായി.. നേരം എന്ന ചിത്രത്തിലേക്ക് ശബരീഷ് വർമ്മ കുറച്ചുകൂടി വരികൾ കൂട്ടി ച്ചേർക്കുകയുണ്ടായി ആ വരികളോടെയായിരുന്നു ഐപിഎൽ പരസ്യത്തിനായി ഈ ഗാനം ഉപയോഗിച്ചത്.

## അവലംബം

വർഗ്ഗം:മലയാളഗാനങ്ങൾ
ഇനിഡ് മേരി ബ്ലൈറ്റൺ

**എനിഡ് മേരി ബ്ലേറ്റൺ** (ജീവിതകാലം: 11 ആഗസ്റ്റ് 1897 – 28 നവംബർ 1968) കുട്ടികളുടെ പുസ്തകങ്ങളുടെ രചയിതാവായ ഇംഗ്ലീഷ്‍ എഴുത്തുകാരിയാണ്. 1930 കൾ മുതൽ അവരുടെ പുസ്തകങ്ങൾ ലോകവ്യാപകമായി ഏറ്റവും കൂടുതൽ വിറ്റഴിക്കപ്പെടുന്നു. അവരുടെ ഗ്രന്ഥങ്ങളുടെ ഏകദേശം 600 മില്ല്യൺ കോപ്പികളിലധികം വിറ്റഴിക്കപ്പെട്ടതായി കണക്കാക്കപ്പെടുന്നു. അവരുടെ പുസ്തകങ്ങൾ ഇക്കാലത്തും അറിയപ്പെടുന്നവയാണ്. എനിഡ് മേരിയുടെ പുസ്തകങ്ങൾ 90 ഭാഷകളിലേയ്ക്കു വിവിർത്തനം ചെയ്യപ്പെട്ടിട്ടുണ്ട്. അവരുടെ ആദ്യം പ്രസിദ്ധീകരിക്കപ്പെട്ട കൃതി 1922 ലെ “*[[Child Whispers]]”* എന്ന പേരിലുള്ള 24 പേജുകളുള്ള കവിതാസമാഹാരമായിരുന്നു. ചരിത്രം, വിദ്യാഭ്യാസം, നിഗൂഢത, ഫാൻറസി തുടങ്ങി വിവിധവിഷയങ്ങലെ ആസ്പദമാക്കി അനേകം ഗ്രന്ഥങ്ങൾ രചിച്ചിരുന്നു. 

അവരുടെ ആദ്യകാലനോവലുകളായ “*[[The Wishing Chair (series)|Adventures of the Wishing Chair]]”* (1937), ഠ*[[The Enchanted Wood (novel)|The Enchanted Wood]]”* (1939) എന്നിവ വളരെയധികം വിജയിച്ച നോവലുകളായിരുന്നു. ഒരു വർഷത്തിൽ 50 പുസ്തകങ്ങൾവരെ രചിച്ചിട്ടുണ്ട്. 

## ജീവിതരേഖ
എനിഡ് ബ്ലേറ്റൺ 1897 ആഗ്സ്റ്റ് 11 ന് തെക്കൻ ലണ്ടനിലെ ഈസ്റ്റ് ഡൾവിച്ചിലാണ് ജനിച്ചത്. മാതാപിതാക്കൾ തോമസ് കാരേ ബ്ലേറ്റണും (1870–1920),  തെരേസ മേരിയുമായിരുന്നു (1874–1950). മാതാപിതക്കളുടെ മൂന്നുകുട്ടികളിൽ മൂത്തയാളായിരുന്നു എനിഡ്. 1907 മുതൽ 1915 വരെയുള്ള കാലത്ത് അവർ ബെക്കൻഹാമിലെ സെൻറ് ക്രിസ്റ്റഫേർസ് സ്കൂളിൽ വിദ്യാഭ്യാസം ചെയ്തിരുന്നു. അവർ ഒരു സംഗീതജ്ഞയാകണമെന്ന് ആഗ്രഹിച്ചിരുന്ന  പിതാവ് അവരെ പിയാനോ വായിക്കാൻ പഠിപ്പിക്കുകയും അവർ അതിൽ അഗ്രഗണ്യയാകുകയും ചെയ്തു. ഗ്വിൽഡ്ഹാൾ സ്കൂൾ ഓഫ് മ്യൂസിക്കിൽ പഠനത്തിനു ചേർന്നുവെങ്കിലും തനിക്കു യോജിച്ചത് എഴുത്തിൻറെ ലോകമാണെന്ന് അവർ മനസ്സിലാക്കുകയും താമസിയാതെ സാഹിത്യരചനയിലേയ്ക്കു തിരിയുകയും ചെയ്തു.  
## അവലംബം

                                                                                                                                             }}
വർഗ്ഗം:1897-ൽ ജനിച്ചവർ
വർഗ്ഗം:1968-ൽ മരിച്ചവർ
വർഗ്ഗം:ബാലസാഹിത്യകാരന്മാർ
വർഗ്ഗം:ഇംഗ്ലീഷ് നോവലെഴുത്തുകാർ
ചുഴലി സ്വരൂപം

വടക്കൻ മലബാറിലെ  കോലത്തിരിയുടെ  പ്രമുഖ സാമന്തന്മാർ. നായർ വിഭാഗത്തിൽ പെട്ട ഇവർ താമസിക്കുന്ന അതത് ഭവനങ്ങളുടെ -ഏടത്തിന്റെ- പേരിൽ അറിയപ്പെട്ടു
## ഐതിഹ്യം
ഏതോ നാട്ടിൽ നിന്ന് സഹോദരിമാരായ മൂന്നു കുട്ടികൾ കപ്പലിറങ്ങി കോലത്തിരിയുടെ അരികിലെത്തി.രാജാവ് എഴുന്നള്ളി ഇരിക്കുന്ന സമയത്താണ് അവർ വന്നത്.ഏറ്റവും ഇളയ പെൺകുട്ടി ഓടിചെന്ന് അദ്ദേഹത്തിന്റെ മടിയിൽ കയറി ഇരുന്നു.അതിന്റെ നേരെ മൂത്ത കുട്ടി രാജാവിനെ തൊഴുതുനിന്നു. ഏറ്റവും മുതിർന്നവൾ ലജ്ജാവിനയത്തോടെ ചുഴന്ന് (വഴിമാറി) തമ്പുരാന്റെ അരികിലെത്തി വന്ദിച്ച് ഓച്ഛാനിച്ച് നിന്നു. അദ്ദേഹത്തിന് മൂവരോടും വലിയ വാത്സല്യം തോന്നുകയും ഇളയകുട്ടിയെ അനന്തരവളായി സ്വരൂപത്തിലേക്ക് ദത്തെടുക്കുകയും നേരെ ചെന്നവൾക്ക് പയ്യന്നൂർ,തിമിരി,ആലക്കോട്, വൈതൽമല തുടങ്ങിയ ദേശങ്ങളുടെ ആദിപത്യവും നേര്യോട്ട് സ്വരൂപം എന്ന സ്ഥാനവും കൊടുത്തു. ചുഴന്നു ചെന്ന കുട്ടിയെ പുതിയൊരു സ്ഥലത്ത് അധിവസിപ്പിക്കുകയും ആ സ്ഥലത്തിന് ചുഴലി എന്ന് പേരിടുകയും ചെയ്തു.ആ അധികാരകേന്ദ്രം പിന്നീട് ചുഴലി സ്വരൂപം എന്ന് പേരിൽ അറിയപ്പെട്ടു. ചുഴലിയിൽ താമസിച്ച ആ പെൺകുട്ടിക്ക് നരിക്കോട്ടില്ലത്തെ ഒരു നമ്പൂതിരി ഭർത്താവാകുകയും അവർക്ക് നാല് പെൺകുട്ടികൾ പിറക്കുകയും ചെയ്തു. ആ പെൺകുട്ടികളിൽ നിന്ന് നാല് ശാഖകൾ ഉണ്ടായി. ആ താവഴികൾ ഓരോ സ്ഥലങ്ങളിൽ താമസിച്ചു സാമന്തൻ നമ്പ്യാർ വിഭാഗത്തിൽ അറിയപ്പെടുന്ന  4 ഇടങ്ങളുടെ പേരിൽ അറിയപ്പെട്ടു. 
## നാല് ഏടങ്ങൾ
*കൊഴുക്കിലെടം
*വെള്ളൂരെടം
*കനകെത്തെടം
*രയരോത്തെടം
## അവലംബം


വർഗ്ഗം:മലബാർ
പിറ്റോസ്പോറേസീ

9 ജനുസുകളിലായി ഏതാണ്ട് 200-240 സ്പീഷിസുകൾ ഉള്ള സപുഷ്പിസസ്യങ്ങളിലെ ഒരു സസ്യകുടുംബമാണ് **പിറ്റോസ്പോറേസീ (Pittosporaceae)**.

## ജനുസുകൾ
* *[[Auranticarpa]]* L.Cayzer, Crisp & I.Telford
* *[[Bentleya]]* 
* *[[Billardiera]]* Sm.
* *[[Bursaria]]* Cav.
* *[[Cheiranthera]]* A.Cunn. ex Brongn.
* *[[Hymenosporum]]* R.Br. ex F.Muell. (*H. flavum* being the sole species)
* *[[Marianthus]]* 
* *[[Pittosporum]]* A.Cunn. ex Putt. (including *Citriobatus*)
* *[[Pronaya]]* 
* *[[Rhytidosporum]]* 
* *[[Sollya]]* 
## അവലംബം

## പുറത്തേക്കുള്ള കണ്ണികൾ
* The Pittosporaceae family on the  APWebsite. (Chapter description and systematics)

വർഗ്ഗം:സസ്യകുടുംബങ്ങൾ
ചുഴലി നമ്പ്യാർ

പഴശ്ശിരാജയുടെ വിശ്വസ്തനായ, ചുഴലി സ്വരൂപത്തിലെ ഒരു സാമന്തനായിരുന്നു **ചുഴലി നമ്പ്യാർ**. വടക്കേ മലബാറിലെ കോട്ടയംകോവിലകത്തെ ഇളയരാജാവായിരുന്നു കേരളവർമ്മ പഴശ്ശിരാജ നടത്തിയ രണ്ടാം പഴശ്ശിയുദ്ധത്തിൽ  തന്റെ വിശ്വസ്തരായ കണ്ണവത്ത് ശങ്കരൻ നമ്പ്യാർ, കൈതേരി അമ്പു നായർ, എടച്ചേന കുങ്കൻ നായർ, ചുഴലി നമ്പ്യാർ, എമെൻനായർ, തലക്കൽ ചന്തു എന്നിവരോടൊപ്പമാണ് ബ്രിട്ടീഷ് സേനയെ നേരിടാൻ ഇറങ്ങിയത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ സമരങ്ങൾ
വർഗ്ഗം:ഇന്ത്യൻ സ്വാതന്ത്ര്യസമരം
കാരെൻ ആബ്യെ

**കാരെൻ ലിഡിയ ആബ്യേ**  (19 September 1904 – 15 September 1982) ഡാനിഷ് ഭാഷയിലെ എഴുത്തുകാരിയാണ്. 1930കളിൽ ലൻടനിലും പാരീസിലും ഒരു പത്രപ്രവർത്തകയായി ജോലി ചെയ്തപ്പോളാണ് അവർ എഴുത്തിൽ ശക്തമായ സാന്നിദ്ധ്യമായത്. തന്റെ ചരിത്രനോവലുകളിലൂടെ അവർ ശക്തരായ ഒരു കൂട്ടം സ്റ്റ്രീകഥാപാത്രങ്ങളെ ആവിഷ്കരിച്ചു. യാത്രാപുസ്തകങ്ങളും പ്രബന്ധങ്ങളും അവർ എഴുതിയിട്ടുണ്ട്. 
## ജീവചരിത്രം
റുഡോൾഫ് ക്രിസ്ത്യൻ ആബ്യേയുടെ മകളായ ഇവർ കോപ്പൻഹേഗനിലാണ് വളർന്നത്. 1929ൽ പാരീസിൽ പോയ അവർ അവിടെ മൂന്നു വർഷം താമസിച്ച് സ്കാൻഡിനേവർ ഇ പാരിസ് എന്ന വാരികയിൽ പ്രവർത്തിച്ചു. 1936 മുതൽ 37 വരെ അവർ പൊളിറ്റിക്കെൻസ് ലൈറ്റെർബ്ലാഡ് എന്ന പ്രസിദ്ധീകരണത്തിന്റെ ഏഡിറ്റോറിയൽ സെക്രട്ടറിയായി. പൊലിറ്റിക്കെൻ എന്ന പ്രസിദ്ധീകരണത്തിന്റെ വിദേശപ്രതിനിധിയുമായി ലണ്ടനിലും പാരിസിലും പ്രവർത്തിച്ചിരുന്നു. 1937ൽ ബെർലിൻസ്കെ റ്റിഡെൻഡെ എന്ന പത്രത്തിൽ ചേരുകയും തന്റെ ശിഷ്ട ജീവിതകാലം അതിൽ പ്രവർത്തിക്കുകയും ചെയ്തു. 

രണ്ടാം ലോകമഹായുദ്ധ കാലയളവിൽ അവർ നോവൽ രംഗത്ത് സജീവമായി. 19ാം നൂറ്റാണ്ടിൽ ജീവിച്ച ശക്തരായ സ്ത്രീ കഥാപാത്രങ്ങളായിരുന്നു അവരുടെ നോവലുകളിൽ കാണാൻ കഴിയുക. 

അവരുടെ നോവലുകളിലും കഥകളിലും കാണപ്പെടുന്ന സ്ത്രീ കഥാപാത്രങ്ങൾ യുക്തിചിന്താഗതിക്കാരും ശക്തരും പ്രതികരണസ്വഭാവക്കാരുമായിരുന്നു. ഇവർ വൈവിധ്യമാർന്ന പശ്ചാത്തലങ്ങളിൽനിന്നും വന്നവർ ആയിരുന്നു. സർക്കസുകാർ, കർഷകർ, അഭയാർത്ഥികൾ തുടങ്ങിയവർ. എല്ലാ കഥകളും ശുഭപര്യവസായികളാണ്. എന്നാൽ ചിലവ കൃത്രിമത്വത്തോടെ സ്വാഭാവികമല്ലാതെയാണ് അവസാനിക്കുന്നത്. 

തന്റെ സ്വന്തം യാത്രാനുഭവങ്ങളിൽ നിന്നുമാണ് അവർ യാത്രാഗ്രന്ഥങ്ങൾ എഴുതിയത്. പ്രബന്ധങ്ങളും രചിച്ചിട്ടുണ്ട്. 
## അവലംബം
വിക്കിബസ്‌

വിക്കിപീഡിയ പോലെ ബസ്സിൻറെ സമയം കണ്ടുപിടിക്കാൻ സഹായിക്കുന്ന ഒരു ആപ്പ് ആണ് വിക്കിബസ്‌. യാത്രക്കാർ കൊടുക്കുന്ന വിവരങ്ങൾ മറ്റു യാത്രക്കാർക്ക് ഉപയൊഗപ്രദമാക്കുന്ന രീതിയിൽ ആണ് വിക്കിബസ്‌ രൂപികരിചിടുള്ളത്.

## References
http://news.keralakaumudi.com/beta/news.php?NewsId=TktPWjAwODg1NDY=&xP=RExZ&xDT=MjAxNi0wMy0yMCAwODo0NDowMA==&xD=MQ==&cID=Mg==

http://localnews.manoramaonline.com/wayanad/local-news/bat-wiki-bus.html

http://www.mathrubhumi.com/wayanad/malayalam-news/sulthan-batheri-1.941968 

വർഗ്ഗം:മൊബൈൽ സോഫ്റ്റ് വെയറുകൾ
നൊവി മിർ

റഷ്യൻ ഭാഷയിലുള്ള സാഹിത്യ മാസികയായിരുന്നു **നൊവി മിർ** (Russian: Но́вый Ми́р, IPA: [ˈnovɨj ˈmʲir], New World). 
## ചരിത്രം
1925 മുതൽ നൊവി മിർ റഷ്യയിൽ പ്രസിദ്ധീകരിച്ചു വരുന്നു. 1962ൽ അലക്സാണ്ടർ സോൾഷെനിറ്റ്സിന്റെ കൃതികൾ പ്രസിദ്ധീകരിച്ചു.  One Day in the Life of Ivan Denisovich എന്ന ആ കൃതി റഷ്യയിൽ വളരെയധികം വായിക്കപ്പെട്ടു. വിവാദാസ്പദമായ ഇത്തരം കൃതികൾ പ്രസിദ്ധീകരിക്കുക വഴി മാസികാന്നത്തെ രാഷ്ട്രിയ കാലഘട്ടത്തിൽ വിവാദങ്ങൾ സൃഷ്ടിച്ചു. ഗോർബച്ചേവിന്റെ കാലത്ത് അന്നത്തെ രാഷ്ട്രീയ നേതാക്കളേയും മറ്റും ഈ മാസിക വിമർശനവിധേയമാക്കി. ജോസഫ് ബ്രോഡ്സ്കി, നൊബൊക്കോവ് തുടങ്ങിയവരുടെ രചനകൾ ഇതിൽ വന്നിട്ടുണ്ട്. 
## അവലംബം
*http://www.encyclopedia.com/doc/1G2-3404100934.html

വർഗ്ഗം:മാസികകൾ
ഓൾഗ ബെർഘോൾസ്

**ഓൾഗ ബെർഘോൾസ്** എന്ന ഓൾഗ ഫ്യോദൊറോവ്ന ബെർഘോൾസ് (Russian: О́льга Фёдоровна Бергго́льц; IPA: [ˈolʲɡə ˈfʲɵdərəvnə bʲɪrˈɡolʲts] May 16 [O.S. May 3] 1910 – November 13, 1975)  ഒരു സോവിയറ്റ് കവി ആയിരുന്നു.
ജർമ്മൻകാർ ഹിറ്റ്ലറുടെ നേതൃത്വത്തിൽ ലെനിൻഗ്രാഡ് ഉപരോധിച്ച സമയത്ത് ലെനിൻഗ്രാഡ് റേഡിയോയിൽ ശക്തമായി പ്രവർത്തിച്ചു. ധീരമായി ഉപരോധത്തെ നേരിട്ട് ആ പട്ടണത്തിന്റെ ശക്തിയുടേയും ലക്ഷ്യബോധത്തിന്റെയും പ്രതീകമായിത്തീർന്നു. 
## ജീവചരിത്രം
### മുൻകാലജീവിതം
ബെർഘോൾസ് ജർമ്മൻ വംശജരായ ഡോക്ടർ കുടുംബത്തിലാണ് ജനിച്ചത്. 1924ൽ അവരുടെ കവിതകൾ ആദ്യമായി പ്രസിദ്ധീകരിക്കപ്പെട്ടു. 1925ൽ അവർ യുവ സാഹിത്യസമൂഹത്തിൽ ചേർന്നു. അവിടെ പരിചയപ്പെട്ട ബോറിസ് കോർണിലോവിനെ 1926ൽ വിവാഹം കഴിച്ചു. അധികം താമസിയാതെ അവരുടെ അവരുടെ മകൾ ഇറീന ജനിച്ചു. ബോറിസും ഓൾഗയും ഉയർന്ന കലാപഠനത്തിനായി ചേർന്നു. പെട്ടെന്നു തന്നെ ബോറിസ് പഠനം അവസാനിപ്പിച്ചു. ഓൽഗ കസാക്കിസ്ഥാനിലേയ്ക്ക് അയച്ചു. ഈ സമയത്ത് ഓൾഗ കോർണിലോവുമായുള്ള ബന്ധം ഉപേക്ഷിക്കുകയും നിക്കൊളായ് മോൾച്ചനോവിനെ വിവാഹം കഴിക്കുകയും ചെയ്തു.

കസാക്കിസ്ഥാനിൽനിന്നും തിരിച്ചെത്തിയ ഓൽഗ ഇലക്ട്രിക് പവർ പ്ലാന്റിന്റെ വാർത്താപത്രികയിൽ പത്രപ്രവർത്തകയായിച്ചേർന്നു. അവരുടെ വികാരങ്ങളും ചിന്തകളും ആ കാലഘട്ടത്തിൽ പ്രസിദ്ധീകരിച്ച സ്ഥലത്തിനു പുറത്ത്(1932), രാത്രി(1935), പത്രപ്രവർത്തകർ(1934), ധാന്യമണികൾ(1935) എന്നീ ഗ്രന്ഥങ്ങളിൽ കാണാം. അവരുടെ കവിതകൾ(1934), ഉഗ്ലിഷ്(1932) എന്നിവ മാക്സിം ഗോർക്കി അംഗീകരിച്ചിരുന്നു. 
### പിൽക്കാല ജീവിതം
1940ൽ ഓൽഗ കമ്യൂണിസ്റ്റ് പാർട്ടിയിൽ ചേർന്നു. ഓൾഗ ബെർഘോൾസ് ലെനിൻഗ്രാഡ് ഉപരോധത്തിന്റെ 872 ദിനങ്ങളിലും ലെനിൻഗ്രാഡിൽ സന്നിഹിതയായിരുന്നു. ഓൾഗ റേഡിയോയിലൂടെ ഉപരോധത്തിന്റെ ഫലമായി പട്ടിണിയിലായവരേയും മനസ്സുതകർന്നവരെറ്റും തന്റെ പ്രസംഗങ്ങളാലും കവിതകളാലും പ്രചോതിപ്പിച്ചു. "ഫെബ്രുവരി ഡയറി"(1942), "ലെനിൻഗ്രാഡ് കവിതകൾ"(1942), "ചെറുത്തുനിൽപ്പുകാരെ അനുകൂലിച്ച്"(1944),  "നിങ്ങളുടെ വഴി" (1945)എന്നീ കൃതികളിൽ ഈ കാലഘട്ടത്തിലെ ഹേറോയിസം, സ്നേഹം, രാജയത്തോടുള്ള കൂറ് എന്നിവ ദ്യോതിപ്പിക്കുന്ന അവരുടെ ചിന്തകളൂം വിശകലനങ്ങളും കണ്ടെത്താം. 
## കിട്ടിയ പുരസ്കാരങ്ങളും സ്ഥാനങ്ങളും
*സ്റ്റാലിൻ പ്രൈസ് (1951)
*ഓഡർ ഓഫ് ലെനിൻ
*ഓർഡർ ഒഫ് ത റെഡ് ബാനർ ഓഫ് ലേബർ
*ലെനിൻഗ്രാഡ് പ്രതിരോധിച്ചതിനുള്ള പുരസ്കാരം.
*മഹത്തായ ദേശസ്നേഹ യുദ്ധത്തിലെ ധീരപ്രവർത്തിക്ക് മെഡൽ
ഒരു ഛിന്നഗ്രഹമായ 3093 Bergholz അവരുടെ പേരിൽ അറിയപ്പെടുന്നു. സോവിയറ്റ് ബഹിരാകാശ ശാസ്ത്രജ്ഞ ആയ തമറ മിഖിലോവ്ന സ്മിർണോവയാണ് ഈ ഛിന്നഗ്രഹം കണ്ടുപിടിച്ചത്.

അമേരിക്കൻ നാടകകൃത്ത്, ഇവാൻ ഫുള്ളർ 2009ൽ ഓൾഗയെപ്പറ്റി ഒരു നാടകം രചിച്ചിട്ടുണ്ട്.
## അവലംബം

വർഗ്ഗം:റഷ്യൻ സാഹിത്യകാരന്മാർ
വർഗ്ഗം:1910-ൽ ജനിച്ചവർ
എലിനോർ ഹാലോവെൽ ആബട്ട്

**എലിനോർ ഹാലോവെൽ ആബട്ട്** (Mrs. Fordyce Coburn) (September 22, 1872 – June 4, 1958) അമേരിക്കക്കാരിയായ എഴുത്തുകാരിയാണ്. ലേഡീസ് ഹോം ജേണൽ എന്ന ആനുകാലികത്തിലെ എഴുത്തുകാരികൂടിയായിരുന്നു. 
## മുൻകാലജീവിതം
1872 സെപ്റ്റംബർ 22നാണ് മസാച്ചുസെറ്റ്സിലെ കേംബ്രിജിൽ എലിനോർ ഹാലോവെൽ ആബട്ട് ജനിച്ചത്. പുരോഹിതനായ എഡ്വാർഡ് ആബട്ടിന്റെ മകളായിരുന്നു അവർ. ജേക്കബ് ആബട്ട് എന്ന അറിയപ്പെടുന്ന കുട്ടികളുടെ എഴുത്തുകാരൻ ആയിരുന്നു മുത്തച്ഛൻ. എലിനോർ ഹാലോവെൽ ആബട്ട് തന്റെ പിതാവിന്റെയും മുത്തച്ഛന്റെയും സ്വാധീനത്തിൽ സാഹിത്യത്തിന്റെയും മതത്തിന്റെയും അന്തരീക്ഷത്തിൽ വളർന്നു. അവരുടെ വീട്ടിലെ ഈ അന്തരീക്ഷം അനേകം അന്ന് അറിയപ്പെട്ട സാഹിത്യകാരന്മാരെ പരിചയപ്പെടനുള്ള വേദിയായി. ഇത് അവരുടെ വീട് മഹത്തായ പണ്ഡിത-മതചിന്തകളുടെ വേദിയായി.

അവർ സ്കൂൾ പഠനശേഷം കവിതകളും ചെറുകഥകളും എഴുതാൻ ആരംഭിച്ചു. അന്നത്തെ പ്രസിദ്ധമായ ഹാർപേഴ്സ് മാഗസിനിൽ അവരുറ്റെ കവിതകൾ ആദ്യമായി പ്രസിദ്ധീകരിക്കപ്പെട്ടു. ഇത് അവർക്ക് അന്നത്തെ പ്രസിദ്ധമായ ചെറുകഥയ്ക്കള്ള പുരസ്കാരം ലഭിക്കാൻ ഇടയാക്കി. 
## പ്രധാന കൃതികൾ

**മോളി മേക്ക്-ബിലീവ്* 1910
**ദ സിക്ക്-എ-ബെഡ് ലേഡി (ആന്റ് അദർ ടെയ്ൽസ്)* 1911
**ദ വൈറ്റ് ലിനൻ നഴ്സ്* 1913
**ലിറ്റിൽ ഈവ് എഡ്ഗാർട്ടൻ* 1914
**ദ ഇൻഡിസ്ക്രീറ്റ് ലറ്റർ* 1915
**ദ നീർ ഡു മച്ച്* 1918
**ലവ് ആന്റ് മിസിസ് കെൻഡ്രൂ* 1919
**ഓൾഡ്-ഡാഡ്* 1919
**പീസ് ഓണ് എർത്ത്, ഗോഡ്-വിൽ ടു ഡോഗ്സ്* 1920
**റെയ്നി വീക്ക്* 1921
**സിൽവർ മൂൺ* 1923
**ബട്ട് വൺസ് എ ഈയർ: ക്രിസ്തുമസ് സ്റ്റോറീസ്* 1928
**ബീയിംഗ് ലിറ്റിൽ ഇൻ കേംബ്രിഡ്ജ് വെൻ എവരിവൺ എൽസ് വാസ് ബിഗ്* 1936
## അവലംബം

വർഗ്ഗം:അമേരിക്കൻ എഴുത്തുകാർ
വർഗ്ഗം:സെപ്റ്റംബർ 22-ന് ജനിച്ചവർ
വർഗ്ഗം:1872-ൽ ജനിച്ചവർ
വർഗ്ഗം:ജൂൺ 4-ന് മരിച്ചവർ
വർഗ്ഗം:1958-ൽ മരിച്ചവർ
അനിത ഭാരതി

ഒരു ദളിത് പ്രവർത്തകയും എഴുത്തുകാരിയുമാണ് **അനിത ഭാരതി** ( ; ജനനം:1965 ഫെബ്രുവരി 9). ദളിതർക്കുവേണ്ടിയുള്ള പോരാട്ടങ്ങളിലൂടെയും ദളിത് സാഹിത്യത്തിനു നൽകിയ വിലപ്പെട്ട രചനകളിലൂടെയുമാണ് ഇവർ പ്രശസ്തയായത്. നിരവധി വിമർശനഗ്രന്ഥങ്ങളും രചിച്ചിട്ടുണ്ട്. ദളിത് എഴുത്തുകാരുടെ സംഘടനയായ 'ദളിത് ലേഖക് സംഘിന്റെ' സെക്രട്ടറിയായും പ്രവർത്തിച്ചിട്ടുണ്ട്.

## കുടുംബം
1965 ഫെബ്രുവരി 9-ന് ഡെൽഹിയിലെ സീലാംപൂരിലാണ് അനിത ഭാരതി ജനിച്ചത്. അറിയപ്പെടുന്ന ദളിത് പ്രവർത്തകനും NACDOR എന്ന ദളിത് സംഘടനയുടെ ചെയർമാനുമായ അശോക് ഭാരതിയാണ് സഹോദരൻ. രജപുത്ര വിഭാഗക്കാരനായ രാജീവ് ആർ. സിങ്ങിനെയാണ് അനിത വിവാഹം കഴിച്ചത്. ഇതൊരു മിശ്രവിവാഹമായിരുന്നു. .

## പ്രധാന രചനകൾ
* സമകാലീൻ നാരീവാദ് ഓർ ദളിത് സ്ത്രീ കാ പ്രതിരോധ് (ആമസോൺ.ഇൻ.)
* സാമാജിക് ക്രാന്തികാരി : ഗബ്ദു റാം ബാൽമീകി. (ജീവചരിത്രം).

## പുരസ്കാരങ്ങൾ
* രാധാകൃഷ്ണൻ ശിക്ഷക് പുരസ്കാർ
* ഇന്ദിരാഗാന്ധി ശിക്ഷക് സമ്മാൻ
* ഡെൽഹി രാജ്യ ശിക്ഷക് സമ്മാൻ
* ബിർസ മുണ്ടെ സമ്മാൻ
* ഝാൽക്കരി ഭായി രാഷ്ട്രീയ സേവാ സമ്മാൻ.

## അവലംബം

## പുറംകണ്ണികൾ
* Introduction at "Hindi Samay"

വർഗ്ഗം:ദലിത് സ്ത്രീ എഴുത്തുകാർ‎
വർഗ്ഗം:ഇന്ത്യൻ വനിതകൾ
വർഗ്ഗം:1965-ൽ ജനിച്ചവർ
വർഗ്ഗം:ഫെബ്രുവരി 9-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
കേരള ലൈബ്രറി അസ്സോസിയേഷൻ

കേരളത്തിലെ ലൈബ്രറികളെയോ അതിനെ ബന്ധപ്പെട്ട് പ്രവർത്തിക്കുന്ന ലൈബ്രേറിയൻമാരെയോ പ്രധിനിധാനം ചെയ്യുന്ന സംസ്ഥാന സംഘടനയാണ് **കേരള ലൈബ്രറി അസ്സോസിയേഷൻ** (Kerala Library Association).

## ചരിത്രം
ലൈബ്രേറിയൻമാർക്ക് സംസ്ഥാന തലത്തിൽ ഒരു സംഘടനവേണം എന്ന ഉദ്ദേശത്തോടെ 1971 നവംബർ 13 ന് രൂപം കൊണ്ട സംഘടയാണിത്.  തിരുവനന്തപുരത്താണ് ഇതിന്റെ ആസ്ഥാനം.   കേരള ലൈബ്രറി അസ്സോസിയേഷന്റെ  ആദ്യ പ്രസിഡന്റ് പ്രൊഫസർ കെ. എ. ഐസ്സക് ഉം ആദ്യ ജനറൽ സെക്രട്ടറി പി.വി. വർഗ്ഗീസുമായിരുന്നു.

## ലക്ഷ്യങ്ങൾ
*സമ്മേളനങ്ങളും ചർച്ചകളും കൂടികാഴ്ചകളും നടത്തുക വഴി കേരളത്തിലെ ലൈബ്രറികളേയും ലൈബ്രേറിയൻമാരേയും ഒരുമിപ്പിക്കുക. 
*ഗ്രന്ഥശാലാപ്രസ്ഥാനങ്ങളെ സഹായിക്കുക. 
*കേരളത്തിലെ ലൈബ്രറികളുടെ സേവനങ്ങളുടേയും പ്രവർത്തനങ്ങളുടേയും ഗുണനിലവാരം മെച്ചപ്പെടുത്താൻ സഹായിക്കുക
*ഉചിതമായ ലൈബ്രറി ചട്ടങ്ങൾ (നിയമവ്യവസ്തകൾ) പ്രചരിപ്പിക്കുകയും പ്രോത്സാഹിപ്പിക്കുകയും ചെയ്യുക 
*ലൈബ്രറികളുടെ നല്ല രീതിയിലുള്ള കാര്യനിർവഹണത്തേയും നടത്തിപ്പിനേയും പ്രോത്സാഹിപ്പിക്കുക. 
*കേരളത്തിൽ ലൈബ്രറി സയൻസ് വിദ്യാഭ്യാസം പ്രോത്സാഹിപ്പിക്കുക. 
*കേരളത്തിലെ ഗ്രന്ഥശാലാപ്രവർത്തകരുടെ ഗവേഷണളും തുടർപഠനങ്ങളും പരിശീലനങ്ങളും അഭിവൃദ്ധിപ്പെടുത്തുക.
*ലൈബ്രറികൾ തുടങ്ങുന്നതിനെ പ്രോത്സാഹിപ്പിക്കുക - സമാന ലക്ഷ്യങ്ങളുള്ള സംഘടനകളുമായി യോജിക്കുക 
*ദേശീയ തലത്തിലും അന്തർദേശീയതലത്തിൽ മറ്റു ലൈബ്രറികളുമായും ലൈബ്രറിപ്രസ്ഥാനങ്ങളുമായും ബന്ധം പുലർത്തുക.
*സമ്മേളനങ്ങളും ചർച്ചകളും കൂടികാഴ്ചകളും നടത്തുക വഴി കേരളത്തിലെ ലൈബ്രറികളേയും ലൈബ്രേറിയൻമാരേയും ഒരുമിപ്പിക്കുക.
*ഗ്രന്ഥശാലാപ്രസ്ഥാനങ്ങളെ സഹായിക്കുക. 
*കേരളത്തിലെ ലൈബ്രറികളുടെ സേവനങ്ങളുടേയും പ്രവർത്തനങ്ങളുടേയും ഗുണനിലവാരം മെച്ചപ്പെടുത്താൻ സഹായിക്കുക
*ഉചിതമായ ലൈബ്രറി ചട്ടങ്ങൾ (നിയമവ്യവസ്തകൾ) പ്രചരിപ്പിക്കുകയും പ്രോത്സാഹിപ്പിക്കുകയും ചെയ്യുക
*ലൈബ്രറികളുടെ നല്ല രീതിയിലുള്ള കാര്യനിർവഹണത്തേയും നടത്തിപ്പിനേയും പ്രോത്സാഹിപ്പിക്കുക.
*കേരളത്തിൽ ലൈബ്രറി സയൻസ് വിദ്യാഭ്യാസം പ്രോത്സാഹിപ്പിക്കുക.
*കേരളത്തിലെ ഗ്രന്ഥശാലാപ്രവർത്തകരുടെ ഗവേഷണളും തുടർപഠനങ്ങളും പരിശീലനങ്ങളും അഭിവൃദ്ധിപ്പെടുത്തുക.
*ലൈബ്രറികൾ തുടങ്ങുന്നതിനെ  പ്രോത്സാഹിപ്പിക്കുക
*സമാന ലക്ഷ്യങ്ങളുള്ള സംഘടനകളുമായി യോജിക്കുക
*ദേശീയ തലത്തിലും അന്തർദേശീയതലത്തിൽ മറ്റു ലൈബ്രറികളുമായും ലൈബ്രറിപ്രസ്ഥാനങ്ങളുമായും ബന്ധം പുലർത്തുക.

## പ്രസിദ്ധീകരണങ്ങൾ
*KLA Newsletter (ആനുകാലിക പ്രസിദ്ധീകരണം-ത്രൈമാസികമായ)
*പുസ്തകങ്ങൾ (6 എണ്ണം)
*Souvenirs (2 എണ്ണം)

## അവലംബം

## പുറത്തേക്കുള്ള കണ്ണികൾ
* Official Website of Kerala Library Association
* KLA Blog
* Follow KLA on Facebook
* Follow KLA on Twitter
* KLA Photostream on Flickr
* KLA RSS Feeds
വർഗ്ഗം:കേരളത്തിലെ വിദ്യാഭ്യാസം
വർഗ്ഗം:കേരളത്തിലെ ഗ്രന്ഥാലയങ്ങൾ
വർഗ്ഗം:കേരളത്തിലെ സംഘടനകൾ
ഖുത്ബുദ്ദീൻ ബക്തിയാർ കാകി

ഖുത്ബ് ഉൽ അക്താബ് ഹസ്രത്ത് ഖ്വാജ സയ്യിദ് മുഹമ്മദ് ബക്ത്യാർ അൽഹുസൈനി കുതുബുദ്ദീൻ ബക്ത്യാർ കാക്കി ചിസ്തി (ജനനം 1173-മരണം 1235) ഒരു മുസ്ലീം സൂഫി സന്യാസി, ചിസ്തി ത്വരീഖത്ത് പണ്ഡിതൻ, ദില്ലിയിലെ ഖുത്ബ് മിനാർ സമർപ്പിക്കപ്പെട്ട വ്യക്തി, ഇന്ത്യയിൽ  ചിഷ്തി ത്വരീഖത്തിന് അടിത്തറയിട്ട ഖ്വാജ മൊയ്‌നുദ്ദീൻ ചിഷ്തിയുടെ ആത്മീയ ശിഷ്യനും പിൻഗാമിയും.  അവർക്ക് മുമ്പ്, ഇന്ത്യയിലെ ചിസ്തി ത്വരീഖത്ത് അജ്മീറിലും നാഗൗറിലും മാത്രമായി ഒതുങ്ങി. ദില്ലിയിൽ ത്വരീഖത്ത് സ്ഥാപിക്കുന്നതിൽ അദ്ദേഹം പ്രധാന പങ്ക് വഹിച്ചു.  മെഹ്‌റൗലിയിലെ സഫർ മഹലിന് സമീപം സ്ഥിതി ചെയ്യുന്ന അദ്ദേഹത്തിന്റെ ദർഗ ദില്ലിയിലെ ഏറ്റവും പഴയ ദർഗങ്ങളിലൊന്നാണ്. അദ്ദേഹത്തിന്റെ പേരിൽ നടക്കുന്ന വാർഷിക ഉറൂസ് ആഘോഷങ്ങളുടെ വേദിയാണ്. ദില്ലിയി  റാബി-ഉൽ-അവ്വലിന്റെ  വർഷം തോറും (ഹിജ്രി അനുസരിച്ച്) ആഘോഷിക്കുന്നു.   ഖുത്ബുദ്ദീൻ ബക്തിയാർ കാകിയുടെ  പേരിൽ ഒരു പടിക്കിണർ നിർമ്മിച്ച ഇൽത്തുത്മിഷ്, ഗംഭീര പ്രവേശന കവാടം നിർമ്മിച്ച ഷേർ ഷാ സൂരി, മോതി മസ്ജിദ് നിർമ്മിച്ച ബഹാദൂർ ഷാ ഒന്നാമൻ, മാർബിൾ സ്‌ക്രീനും പള്ളിയും ചേർത്ത ഫറൂഖ്‌സിയാർ തുടങ്ങിയ ദില്ലിയിലെ  നിരവധി ഭരണാധികാരികൾ അദ്ദേഹത്തിന്റെ ഉറൂസ് ഉയർന്ന പരിഗണന നൽകി നടത്തിയിരുന്നു.  എല്ലാ മതങ്ങളിലെയും ആളുകൾ - ഹിന്ദുക്കൾ, മുസ്ലീങ്ങൾ, സിഖുകാർ, ക്രിസ്ത്യാനികൾ, എല്ലാ വ്യാഴാഴ്ചയും വാർഷിക ഉറൂസ് മേളയിലും അദ്ദേഹത്തിന്റെ ഖബറിടം സന്ദർശിക്കാൻ വരുന്നു. 

## അവലംബം

വർഗ്ഗം:1173-ൽ ജനിച്ചവർ
വർഗ്ഗം:1230-കളിൽ മരിച്ചവർ
ഫരിദുദ്ദീൻ ഗംജ്ശാകർ

പ്രമുഖ  സൂഫി വര്യനും ഇസ്ലാം മത പ്രബോധകനുമായിരുന്നു ഖാജ **ഫരിദുദ്ദീൻ ഗംജ്ശാകർ**.ബാബ ഫരീദ് എന്നും ശൈഖ് ഫരീദ് (1179-1266) എന്ന പേരിലും അദ്ദേഹം അറിയപ്പെടുന്നു.ചിഷ്തി ത്വരീഖത്തിൽ നിന്നുള്ള ഇസ്ലാം മത നേതാവും സൂഫിയുമായികരുന്നു അദ്ദേഹം.ഇന്ത്യാ ഉപഭൂഖണ്ഡത്തിലെ പഞ്ചാബ് പ്രദേശത്താണ് ഇദ്ദേഹം വളർന്നത്.

## ജീവിതം
1179 ൽ ജനിച്ച അദ്ദേഹം പ്രശസ്തനായ സൂഫി പണ്ഡിതനായിരുന്നു.മുൾട്ടാനിൽ നിന്നും പത്ത് കിലോമീറ്റർ അകലെയുള്ള കൊത്ത്‌വാൾ ഗ്രാമത്തിലായിരുന്നു അദ്ദേഹം ജനിച്ചത്.ജമാലുദ്ദീൻ സുലൈമാൻ, മറിയം ബീവി എന്നിവരായിരുന്നു മതാപിതാക്കൾ.ചിശ്തി സൂഫീ വിഭാഗത്തിന്റെ സ്ഥാപക നേതാക്കളിലൊരാളാണ് അദ്ദേഹം.മുൾട്ടാനിൽ നിന്നും പ്രാഥമിക വിദ്യാഭ്യാസം നേടിയ അദ്ദേഹം ഇവിടെ നിന്നാണ് ഖുത്തബുദ്ദീൻ ബക്തിയാർ കാക്കി എന്ന സൂഫി പണ്ഡിതനെ കണ്ടുമുട്ടിയത്.ബാഗ്ദാദിൽ നിന്നും ഡെൽഹിയിലേക്ക് യാത്ര ചെയ്യവെയായിരുന്നു അത്. പതിനാറാം വയസ്സിൽ തന്റെ വിദ്യാഭ്യാസം പൂർത്തിയാക്കിയ ശേഷം സിസ്താനിലേക്കും കാണ്ഡഹാറിലേക്കും പിന്നീട് മക്കയിലേക്ക് ഹജ്ജിനായി രക്ഷിതാക്കളുടെ കൂടെ പോകുകയും ചെയ്തു.

വിദ്യാഭ്യാസം പൂർത്തിയായ ശേഷം അദ്ദേഹം ഡെൽഹിയിലേക്ക് നീങ്ങി. When Quṭbuddīn Bakhtiyār Kākī died in 1659, Farīd left Hansi and became his spiritual successor, and he settled in Ajodhan<ref അവിടെ നിന്ന്ന്നാ കുത്ത്ബുദ്ദീൻ ബക്തിയാർ കാക്കിയിൽ നിന്ന് ഇസ്ലാമിക മതപഠനം നടത്തി.ശേഷം ഹരിനാനയിലെ ഹൻസിയിലേക്ക് പോയി.1259ൽ തൻറെ ആത്മീയ ഗുരുവായ കുത്ത്ബുദ്ദീൻ ബക്തിയാർ കാക്കി മരണപ്പെട്ടപ്പോൾ ഫരിദുദ്ദീൻ ഹാൻസിയിൽ നിന്ന് തിരിക്കുകയും അജോധനിൽ സ്ഥിരതാമസമാക്കുകയും ചെയ്തു.ഇന്ന് പാകിസ്താനിലെ പകപറ്റൻ എന്നാണ് ഈ സ്ഥലം അറിയപ്പെടുന്നത്.അജോദനിലേക്ക് മടങ്ങുമ്പോൾ അദ്ദേഹം ഫരീദ്കോട്ടിൽ വെച്ച് പ്രമുഖ സൂഫിയായ 20 കാരനായ നിസാമുദ്ദീനെ കണ്ടുമുട്ടി.

ബാബ ഫരീദിന് മൂന്ന് ഭാര്യമാരും എ‌ട്ട് കുട്ടികളുമാണുണ്ടായിരുന്നത്.( മൂന്ന് ആൺ കുട്ടികളും മൂന്ന് പെൺ കുട്ടികളും)സുൽത്താൻ നാസിറുദ്ദീൻ മഹ്മൂദിൻറെ മകളായ ഹസാബറ ആയിരുന്നു ഭാരിമാരിലൊരാൾ.

പ്രശസ്തനായ അറബ് യാത്രികനായിരുന്ന ഇബൻ ബത്തൂത്ത ഈ സുഫിയെ സന്ദർശിച്ചിരുന്നു.ഇന്ത്യയുടെ ആത്മീയ നേതാവാണ് ഫരീദുദ്ദീൻ ഗംജ്ശാകർ എന്ന് ഇബൻ ബത്തൂത്ത അഭിപ്രായപ്പെട്ടിട്ടുണ്ട്. അരോദാൻ എന്ന ഗ്രാമം രാജാവ് അദ്ദേഹത്തിന് നൽകിയിരുന്നു.ബാബ ഫരീദിൻറെ രണ്ട് മക്കളെയും ഫരീദുദ്ദീൻ ഗംജ്ശാകർ കണ്ടുമുട്ടിയിരുന്നു.ഫരീദുദ്ദീൻ ഗംജ്ശാകറിൻറെ പിൻഗാമികൾ ഫരീദി , ഫരീദീസ എന്നിങ്ങനെ അറിയപ്പെടുന്നു.

## അവലംബം

വർഗ്ഗം:1179-ൽ ജനിച്ചവർ
വർഗ്ഗം:പഞ്ചാബ്, പാകിസ്താൻ
വർഗ്ഗം:1263-ൽ മരിച്ചവർ

## അവലംബം

വർഗ്ഗം:1179-ൽ ജനിച്ചവർ
വർഗ്ഗം:പഞ്ചാബ്, പാകിസ്താൻ
വർഗ്ഗം:1263-ൽ മരിച്ചവർ
ഫ്ളോറ ട്രിസ്റ്റാൻ

ആധുനിക സ്ത്രീ പക്ഷവാദത്തിന്റെ സ്ഥാപകരിലൊരാളായിരുന്നു **ഫ്ളോര-സെലസ്റ്റീൻ തെരേസെ-ഹെന്റിയറ്റ് ട്രിസ്റ്റാൻ-മോസ്കോസോ** അഥവാ **ഫ്ളോറ ട്രിസ്റ്റാൻ**.1803 ഏപ്രിൽ 7-ന് ഫ്രാൻസിൽ ജനിച്ചു.ഭർത്താവ് ആന്ദ്രെ ചാസൽ.
## ജീവിതം
സ്പാനിഷ് അൽമേഡയിലെ കേണലായ മരിയാനോ ട്രിസ്റ്റാൻ വൈമോസ് കോസുയുടെയും,ഫ്രഞ്ച് വനിത ആനിലെയിസ് നേയുടെയും മകളായി ജനിച്ചു.എഴുത്തുകാരിയും പൊതു പ്രവർത്തകയുമായിരുന്ന ഇവർ പോൾ ഗൗഗിൻസിന്റെ മുത്തശ്ശിയുമായിരുന്നു.കുട്ടിക്കാലത്ത് എല്ലാവിധ സൗകര്യങ്ങളോടുകൂടിയും ജീവിച്ചുപോന്ന ട്രിസ്റ്റാൻതന്റെ പിതാവിന്റെ ആകസ്മിക മരണത്തോടെ ജീവിതം ആകെ അലങ്കോലപ്പെട്ട അവസ്ഥയിലായി.എങ്കിലും,വളരെ പെട്ടെന്നു തന്നെ ആരോഗ്യം തിരിച്ചെടുത്ത അവർ,ധാരാളം സഞ്ചാരക്കുറിപ്പുകളും  മറ്റുെ എഴുതാൻ തുടങ്ങി.

സമൂഹത്തിലെ സ്ത്രീജനതക്കു വേണ്ടി അഹോരാത്രം പരിശ്രമിച്ച ഫ്രഞ്ച് വനിതയായിരുന്നു ട്രിസ്റ്റാൻ. ഒരു സ്ത്രീ ഭർത്താവായ പുരുഷനിൽ നിന്നും ഏൽക്കേണ്ടിവരുന്ന യാതനകൾക്കെതിരെ ഇവർ ശബ്ദമുയർത്തി.ട്രിസ്റ്റാന്റെ അഭിപ്രായത്തിൽ ഫ്രാൻസിലെ ഓരോ യുവതിയും വിവാഹത്തോടെ വേശ്യയായി മാറുന്നു എന്നും ,വിവാഹ മോചനത്തോടെ മാത്രമേ ഫ്രാൻസിന്റെ ധാർമികത ഉയർത്താൻ കഴിയൂ എന്നുമാണ്.സമൂഹത്തിൽ ഒരു സ്ത്രീ ഒരിക്കലും അവരുടെ പുരുഷന്റെ കീഴിൽ നിൽക്കാനോ കുഞ്ഞുങ്ങളെ ക്രൂരമായി പീഡിപ്പിക്കാനോ താൽപര്യപ്പെടില്ല.പകരം സമൂഹം കാലങ്ങളായി അവരെ അടിച്ചേൽപ്പിച്ചിട്ടുള്ള ചില പൊതു ധാരണകൾ മാത്രമാണിത് എന്നും ട്രിസ്റ്റാൻ പറയുന്നു.

ഒരു സ്ത്രീ പക്ഷവാദി എന്നതിനു പുറമേ നല്ലൊരു എഴുത്തുകാരി കൂടിയായിരുന്നു അവർ.സ്ത്രീകളുടെയും തൊഴിലാളി വർഗത്തിന്റെയും അവകാശ സംരക്ഷണത്തിന് വേണ്ടി ധീരമായി പോരാടിയ ആ വനിത 1844 നവംബർ 14 ന് ഫ്രാൻസിലെ ബോർഡിയൂസ്സിൽ വെച്ച് മരണമടഞ്ഞു.

വർഗ്ഗം:1803-ൽ ജനിച്ചവർ
ലേക്ക് നാസെർ

തെക്കൻ ഈജിപ്തിലും വടക്കൻ സുഡാനിലുമായി സ്ഥിതി ചെയ്യുന്ന ഒരു വലിയ ജലസംഭരണിയാണ് **ലേക്ക് നാസെർ** ( **', ). ലോകത്തിലെ വലിയ മനുഷ്യനിർമ്മിത തടാകങ്ങളിലൊന്നാണിത്.

"ലേക്ക് നാസെർ" എന്നത് തടാകത്തിന്റെ 83% വരുന്ന [[ഈപ്തിഷ്യൻ]] ഭാഗത്തെ സൂചിപ്പിക്കുമ്പോൾ, [[സുഡാൻ]]കാർ അവരുടെ ഭാഗത്തെ **ലേക്ക് നൂബിയ** ( **', ) എന്നാണ് വിളിക്കുന്നത്.

## അവലംബം

വർഗ്ഗം:അന്താരാഷ്ട്ര തടാകങ്ങൾ
വർഗ്ഗം:ഈജിപ്റ്റ്‌
ശാന്ത

ഭാരതീയ പുരാണേതിഹാസമായ രാമായണത്തിലെ ഒരു കഥാപാത്രമാണ് **ശാന്ത**. അയോദ്ധ്യയിലെ രാജാവും രാമന്റെ പിതാവുമായ ദശരഥന് കൗസല്യയിൽ ജനിച്ച പുത്രിയാണിത്. കൗസല്യയുടെ പുത്രനായ രാമൻ, കൈകേയീ പുത്രനായ ഭരതൻ, സുമിത്രയുടെ പുത്രന്മാരായ ലക്ഷ്മണൻ, ശത്രുഘ്നൻ എന്നിവരുടെ ജ്യേഷ്ഠത്തിയാണ് ശാന്ത. 

ശാന്ത ജനിച്ചതിനുശേഷം വളരെക്കാലത്തേക്കു് ദശരഥനും പത്നിക്കും കുട്ടികൾ ജനിച്ചില്ല. അക്കാലത്തൊരിക്കൽ ദശരഥന്റെ ആത്മസുഹൃത്തും സതീർത്ഥ്യനും അംഗരാജ്യത്തെ രാജാവുമായിരുന്ന ലോമപാദൻ അയോദ്ധ്യയിൽ വന്നു. അംഗരാജാവിനു് സന്താനങ്ങളില്ലായിരുന്നു. ശാന്തയെ അദ്ദേഹം ദത്തുപുത്രിയായി സ്വീകരിച്ച് അംഗരാജ്യത്തേക്കു കൊണ്ടുപോയി. തുടർന്നു് ലോമപാദൻ ശാന്തയെ ഋഷ്യശൃംഗൻ എന്ന മഹർഷിയ്ക്കു് വിവാഹം കഴിച്ചുകൊടുത്തു.  

ഋഷ്യശൃംഗൻ എന്ന ഈ മുനികുമാരനായിരുന്നു മുമ്പൊരിക്കൽ ലോമപാദനുവേണ്ടി അംഗരാജ്യത്ത് മഴപെയ്യിച്ചതും, പിന്നീട് ദശരഥ മഹാരാജാവിനു പുത്രന്മാരുണ്ടാകുവാൻ പുത്രകാമേഷ്ടിയാഗം കഴിച്ചതും.
ശാന്തയുടെ ജീവിതം അവലംബമാക്കി സജിൽ ശ്രീധർ രചിച്ച നോവൽ ശാന്ത മനോരമ ഓൺലൈനിൽ പ്രസിദ്ധീകരിക്കപ്പെട്ടു.ഇന്ത്യൻ ഭാഷകളിൽ ഇതാദ്യമായാണ് ഇത്തരമൊരു സർഗാത്മക സൃഷ്ടിക്ക് ശാന്ത വിഷയമാകുന്നത്.

## അവലംബം

വർഗ്ഗം:രാമായണത്തിലെ_കഥാപാത്രങ്ങൾ
പാപ്പാ ഉമാനാഥ്

തമിഴ്നാട്ടിലെ ഒരു രാഷ്ട്രീയ, വനിതാവകാശ പ്രവർത്തക ആയിരുന്നു **പാപ്പാ ഉമാനാഥ്** (ജനനം 5 ആഗസ്റ്റ്  1931 – മരണം 17 ഡിസംബർ 2010, യഥാർത്ഥനാമം ധനലക്ഷ്മി) . അഖിലേന്ത്യാ ജനാധിപത്യ മഹിളാ അസോസിയേഷന്റെ സ്ഥാപകനേതാക്കളിലൊരാളുമായിരുന്നു പാപ്പാ. 1989 ലെ തമിഴ്നാട് പൊതു തിരഞ്ഞെടുപ്പിൽ തിരുവെരുമ്പൂർ നിയോജകമണ്ഡലത്തിൽ നിന്നും സി.പി.ഐ. (എം) സ്ഥാനാർത്ഥിയായി മത്സരിച്ചു വിജയിച്ചു. സി.പി.എം മുൻ പോളിറ്റ് ബ്യൂറോ അംഗവും തമിഴ്നാട് സംസ്ഥാന സെക്രട്ടറിയും ആയിരുന്ന ആർ. ഉമാനാഥ് ആയിരുന്നു ഭർത്താവ്.

## ആദ്യകാലജീവിതം
1931 ഓഗസ്റ്റ് 5 ന് ബ്രിട്ടീഷ് ഇന്ത്യയിലെ, മദ്രാസ് സംസ്ഥാനത്തുള്ള കോവിൽപാട്ട് എന്ന സ്ഥലത്താണ് ധനലക്ഷ്മി എന്ന പാപ്പാ ജനിച്ചത്. പിതാവ് മരിച്ചതോടെ, അമ്മ ലക്ഷ്മി, തിരുച്ചിറപ്പള്ളിയിലേക്കു താമസം മാറി. ജീവിത വരുമാനം കണ്ടെത്തുന്നതിനായി, തിരുച്ചിറപ്പള്ളി റെയിൽ വർക്ക്ഷോപ്പിനടുത്ത് തൊഴിലാളികൾക്കായി ഒരു കാന്റീൻ ലക്ഷ്മിയുടെ നേതൃത്വത്തിൽ ആരംഭിച്ചു. ചെറിയ കുട്ടി എന്നർത്ഥം വരുന്ന, പാപ്പാ എന്ന പേരു ധനലക്ഷ്മിയെ ആദ്യം വിളിച്ചത് കാന്റീനിൽ വന്നിരുന്ന തൊഴിലാളികളായിരുന്നു. റെയിൽ തൊഴിലാളികളുടെ നേതൃത്വത്തിൽ നടന്ന പല തൊഴിൽ പ്രക്ഷോഭങ്ങളും കണ്ടാണ് ധനലക്ഷ്മി വളർന്നത്.

## രാഷ്ട്രീയ ജീവിതം
1945 ൽ ധനലക്ഷ്മി ഇന്ത്യൻ കമ്മ്യൂണിസ്റ്റ് പാർട്ടിയിൽ ചേർന്നു. 1948 ൽ പാർട്ടി നിരോധിക്കപ്പെട്ടപ്പോൾ, ധനലക്ഷ്മിയും അമ്മയും, മറ്റു പാർട്ടി നേതാക്കളോടൊപ്പം അറസ്റ്റു ചെയ്യപ്പെട്ടു. ഭരണകൂടത്തിന്റെ ക്രൂരതക്കെതിരേ, ജയിലിൽ നിരാഹാരമനുഷ്ഠിച്ച ധനലക്ഷ്മിയുടെ അമ്മ, 23 ദിവസത്തിനുശേഷം മരണമടഞ്ഞു. മാതാവിന്റെ അന്ത്യകർമ്മങ്ങളിൽ പങ്കുകൊള്ളാൻ ജയിലധികൃതർ ധനലക്ഷ്മിയെ അനുവദിച്ചില്ല.

1952 ൽ പാർട്ടി അംഗവും, സഹപ്രവർത്തകനുമായിരുന്ന ആർ.ഉമാനാഥിനെ ധനലക്ഷ്മി വിവാഹം കഴിച്ചു. 1962 ലെ ഇന്ത്യാ - ചൈന യുദ്ധകാലത്ത് പാപ്പാ വീണ്ടും അറസ്റ്റ് ചെയ്യപ്പെട്ടു. 1964 ൽ സി.പി.ഐ രണ്ടായി പിളർന്നപ്പോൾ, പുതുതായി രൂപീകരിക്കപ്പെട്ട സി.പി.ഐ. എമ്മിന്റെ കൂടെ ധനലക്ഷ്മി നിന്നു. 1973 ൽ ധനലക്ഷ്മിയുടേയും, ജാനകി അമ്മാളിന്റേയും നേതൃത്വത്തിൽ തമിഴ്നാട് ഡെമോക്രാറ്റിക്ക് വിമൻസ് അസ്സോസ്സിയേഷൻ എന്നൊരു സംഘടനക്കു രൂപം കൊടുത്തു. സ്ത്രീകളുടെ ഉന്നമനത്തിനേയും, വിദ്യാഭ്യാസത്തിനേയും ഉദ്ദേശിച്ചുകൊണ്ടുള്ള ഒരു സംഘടനയായിരുന്നു അത്. സമാനരീതിയിൽ വിവിധ സംസ്ഥാനങ്ങളിൽ പ്രവർത്തിച്ചുകൊണ്ടിരുന്ന സംഘടനകളെ ഒന്നിച്ചുചേർത്ത് 1981 ൽ അഖിലേന്ത്യാ ജനാധിപത്യ മഹിളാ അസോസിയേഷൻ, പാപ്പാ ഉമാനാഥ് അതിന്റെ ജനറൽ സെക്രട്ടറി സ്ഥാനം വഹിക്കുയും ചെയ്തു.

## മരണം
2010 ഡിസംബർ 10ന് തിരുച്ചിറപ്പള്ളിയിൽ വച്ച് പാപ്പാ ഉമാനാഥ് അന്തരിച്ചു.

## അവലംബം

വർഗ്ഗം:1931-ൽ ജനിച്ചവർ
വർഗ്ഗം:ഓഗസ്റ്റ് 5-ന് ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:ഡിസംബർ 17-ന് മരിച്ചവർ
വർഗ്ഗം:വനിതാ രാഷ്ട്രീയപ്രവർത്തകർ
വർഗ്ഗം:കമ്യൂണിസ്റ്റ് നേതാക്കൾ
വർഗ്ഗം:സി.പി.ഐ.എം. നേതാക്കൾ
വർഗ്ഗം:സി.പി.ഐ.എം. വനിതാ നേതാക്കൾ
വർഗ്ഗം:തമിഴ്‌നാടിൽ നിന്നുമുള്ള കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) നേതാക്കൾ
വർഗ്ഗം:തമിഴ്നാട് നിയമസഭാംഗങ്ങൾ
കാൽസ്യം കാർബണേറ്റ്

CaCO3 എന്ന രാസസമവാക്യമുള്ള ഒരു രാസസംയുക്തമാണ് **കാൽസ്യം കാർബണേറ്റ് (Calcium carbonate).** ചുണ്ണാമ്പുകല്ല്, കക്ക, ഒച്ചിന്റെ പുറംതോട്, മുത്ത്, മുട്ടയുടെ പുറംതോട് എന്നിവയെല്ലാം കാൽസ്യം കാർബണേറ്റ് ആണ്. കൃഷിയിൽ അമ്ലത കുറയ്ക്കാൻ ഉപയോഗിക്കുന്ന വസ്തുവിലെ പ്രധാനഘടകവും ഇതാണ്. കാൽസ്യത്തിന്റെ ന്യൂനത പരിഹരിക്കാൻ വൈദ്യത്തിലും ഇതു നൽകുന്നുണ്ട്. 

## രസതന്ത്രം
മറ്റു മിക്ക കാർബണേറ്റുകളുടെ സ്വഭാവവുമായി കാൽസ്യം കാർബണേറ്റിനും നല്ല സാമ്യമുണ്ട്.
* ആസിഡുകളുമായിച്ചേർന്ന് കാർബൺ ഡയോക്സൈഡ് പുറത്തുവിടുന്നു.
:CaCO3(s) + 2H+(aq) → Ca2+(aq) + CO2(g) + H2O (l)

## അവലംബം

## പുറത്തേക്കുള്ള കണ്ണികൾ
*
*
*ATC codes:  and 
*The British Calcium Carbonate Association – What is calcium carbonate 
*CDC – NIOSH Pocket Guide to Chemical Hazards – Calcium Carbonate

വർഗ്ഗം:അന്റാസിഡുകൾ
വർഗ്ഗം:കാർബണേറ്റുകൾ
വർഗ്ഗം:കാൽസ്യം സംയുക്തങ്ങൾ
രാസനാമകരണം

രാസസംയുക്തങ്ങൾക്ക് പേരിടുന്നതിന് ശാസ്ത്രീയമായി അംഗീകരിക്കപ്പെട്ട നിയമങ്ങളെ **രാസനാമകരണം (Chemical nomenclature)** എന്നു പറയുന്നു. ലോകത്ത് ഏറ്റവും കൂടുതലായി ഉപയോഗിക്കുന്നത് IUPAC രൂപീകരിച്ച നാമകരണപദ്ധതിയാണ്.

## നാമകരണത്തിന്റെ ലക്ഷ്യം
ശാസ്ത്രീയമായി പേരുകൾ നൽകുന്നതിന്റെ മുഖ്യ ഉദ്ദ്യേശം ഓരോ പദാർത്ഥങ്ങൾക്കും ഭാഷാ-ദേശഭേദമില്ലാതെ ശങ്കകൾക്ക് ഇടയില്ലാതെ ഒരു പേര് നൽകുക എന്നതാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:രസതന്ത്രനാമകരണം
അമേരിക്കയുടെ പ്രസിഡന്റ് തിരഞ്ഞെടുപ്പ്

അമേരിക്കൻ ഐക്യനാടുകളുടെ പ്രസിഡന്റിനെയും വൈസ് പ്രസിഡന്റിനെയും തിരഞ്ഞെടുക്കുന്നത് യു.എസ്.ഇലക്ടറൽ കോളേജ് ആണ്. യു.എസ്.ഇലക്ടറൽ കോളേജ് അംഗങ്ങളെ തിരഞ്ഞെടുക്കുന്നത് അമേരിക്കയുടെ പൌരന്മാർ ബാലറ്റ് വഴി വോട്ടു ചെയ്താണ്. ഇലക്ടറൽ കോളേജിൽ ഏതെങ്കിലും പ്രസിഡന്റ് സ്ഥാനാര്തിക്കും വൈസ് പ്രസിഡന്റ് സ്ഥനാര്തിക്കും കേവല ഭൂരിപക്ഷം ലഭിച്ചാൽ തിരഞ്ഞെടുപ്പ് പ്രക്രിയ അവസാനിക്കും. പ്രസിഡന്റ് സ്ഥാനത്തേക്ക് മത്സരിക്കുന്ന ഒരു സ്ഥാനാര്തിക്കും ഭൂരിപക്ഷം ലഭിച്ചില്ലെങ്കിൽ അമേരിക്കയുടെ ജനപ്രാതിനിത്യസഭ പ്രസിഡന്റിനെ തിരഞ്ഞെടുക്കും. വൈസ് പ്രസിഡന്റ് സ്ഥാനത്തേക്ക് മത്സരിക്കുന്ന ഒരു സ്ഥാനാര്തിക്കും ഭൂരിപക്ഷം ലഭിച്ചില്ലെങ്കിൽ സെനറ്റ് വൈസ് പ്രസിഡന്റിനെ തിരഞ്ഞെടുക്കും. പ്രസിഡന്റ് തിരഞ്ഞെടുപ്പ് നാല് വർഷം കൂടുമ്പോൾ നടക്കും. 1845 മുതൽ നവമ്പർ മാസത്തിലെ ഒനാമത്തെ തിങ്കളാഴ്ച കഴിഞ്ഞുള്ള ചൊവാഴ്ച്ച ആണ് തിരഞ്ഞെടുപ്പ് ദിവസം.  2016 ലെ തിരഞ്ഞെടുപ്പ് നടക്കുന്നത് നവമ്പർ 8ന് ആണ്.

വർഗ്ഗം:അമേരിക്കൻ രാഷ്ട്രീയം
ഗൈനോഫോബിയ

സ്ത്രീകളോടുള്ള അകാരണമായ ഭയത്തെയാണ് **ഗൈനോഫോബിയ** (**Gynophobia** /  **Gynephobia**) എന്നുപറയുന്നത്. ഒരു സാമൂഹിക സാഹചര്യത്തോടു തോന്നുന്ന ഭയം അഥവാ സ്പെസിഫിക് സോഷ്യൽ ഫോബിയ എന്ന ഗണത്തിൽപ്പെടുന്ന ഒരു മാനസികാവസ്ഥയാണിത്. 'ഫെമിനോഫോബിയ', 'കാലിഗൈനോഫോബിയ', 'വെനുസ്റ്റാഫോബിയ' എന്നീ പേരുകളിലും ഇത് അറിയപ്പെടുന്നു. ഈ അവസ്ഥയെ വിശേഷിപ്പിക്കുവാനായി മുമ്പ് 'ഹൊറർ ഫെമിനെ' എന്ന ലാറ്റിൻ പദവും ഉപയോഗിച്ചിരുന്നു.

സ്ത്രീകളെക്കുറിച്ച് യുക്തിഹീനവും മുൻവിധിയോടുകൂടിയതുമായ അഭിപ്രായം, വെറുപ്പ് എന്നിങ്ങനെയുള്ള  മാനസികാവസ്ഥയെ മിസോജിനി (Misogyny) എന്നുപറയുന്നു. ഗൈനോഫോബിയ ഇതിൽ നിന്നും വ്യത്യാസപ്പെട്ടിരിക്കുന്നു. ഇവയിൽ നിന്നെല്ലാം വ്യത്യസ്തമായി സ്ത്രീകളോടു ബഹുമാനവും സ്നേഹവും തോന്നുന്ന അവസ്ഥയെ ഫിലോജിനി (Philogyny) എന്നുംപറയുന്നു.

## പദോൽപ്പത്തി
ഗ്രീക്ക് ഭാഷയിൽ 'സ്ത്രീ' എന്നർത്ഥമുള്ള *ഗുനെ* ( γυνή ) , 'ഭയം' എന്നർത്ഥമുള്ള *ഫോബോസ്* ( φόβος ) എന്നീ വാക്കുകളിൽ നിന്നാണ് 'ഗൈനോഫോബിയ' എന്ന വാക്കിന്റെ ഉത്ഭവമെന്ന് വിശ്വസിക്കുന്നു.

## ചരിത്രം
ആദ്യകാലങ്ങളിൽ സ്വവർഗലൈംഗികതയിലേക്കുള്ള ചുവടുവയ്പ്പായാണ് ഗൈനോഫോബിയയെ കണക്കാക്കിയിരുന്നത്. ഈ വിഷയത്തെപ്പറ്റി ധാരാളം പുസ്തകങ്ങളും ഇറങ്ങിയിരുന്നു. കുട്ടിക്കാലത്ത് സ്ത്രീകളോടുണ്ടാകുന്ന അപരിചതത്വം, ഏതെങ്കിലും സംഭവമോ സാഹചര്യമോ മൂലമുണ്ടാകുന്ന വിഭ്രാന്തി എന്നിവയാണ് ഗൈനോഫോബിയയിലേക്കു നയിക്കുന്നതെന്നാണ് ഡോക്ടർ ഹേവ്ലോക് എല്ലിസ് തന്റെ *സ്റ്റഡീസ് ഓൺ ദ സൈക്കോളജി ഓഫ് സെക്സ്* (1896) എന്ന പുസ്തകത്തിൽ പറയുന്നത്.
 

പ്രശസ്ത മനഃശാസ്ത്രജ്ഞനും സിഗ്മണ്ട് ഫ്രോയ്ഡിന്റെ ശിഷ്യനുമായ വിൽഹെം സ്റ്റീക്കലിന്റെ *ദ സൈക്കോളജി ഓഫ് ഹെയ്റ്റ്റെഡ് ആൻഡ് ക്രുവൽറ്റി* എന്ന പുസ്തകത്തിൽ ഒരു മാസകിസ്റ്റിന്റെ ഗൈനോഫോബിയയെക്കുറിച്ച് പ്രതിപാദിക്കുന്നു. പീഡനം അനുഭവിക്കുന്നതിൽ ആഹ്ളാദിക്കുന്നവരെയാണ് മാസകിസ്റ്റ് (Masochist) എന്നുപറയുന്നത്.

സൈക്കോ അനലിസ്റ്റായ കാരൻ ഹോർണി രചിച്ച *ദ ഡ്രെഡ് ഓഫ് വുമൺ* (1932) എന്ന പുസ്തകത്തിൽ ഒരു ആൺകുട്ടിക്ക് സ്ത്രീകളോടു തോന്നുന്ന അസാധരണ ഭയത്തെക്കുറിച്ച് പറയുന്നുണ്ട്.

## ലക്ഷണങ്ങൾ
മറ്റു സോഷ്യൽ ഫോബിയകളുടെ ലക്ഷണങ്ങൾ തന്നെയാണ് ഗൈനോഫോബിയയ്ക്കുമുള്ളത്. അമിതമായി വിയർക്കുക, വിറയ്ക്കുക, ശ്വാസതടസ്സം, അസ്വസ്ഥത, സംസാരിക്കുമ്പോൾ വാക്കുകൾ മുറിഞ്ഞുപോവുക, നെഞ്ചിലും തൊണ്ടയിലും ഭാരം ഇരിക്കുന്നതുപോലെ തോന്നുക. വേഗത്തിലുള്ള ഹൃദയസ്പന്ദനം, ഓക്കാനം, ഓടി രക്ഷപ്പെടാനുള്ള പ്രവണത എന്നിവയാണ് പ്രധാന ലക്ഷണങ്ങൾ.

## കുറിപ്പുകൾ

## അവലംബം

വർഗ്ഗം:മാനസികവിഭ്രാന്തികൾ
വർഗ്ഗം:സ്ത്രീകൾ
ബീട്രിക്സ് പോട്ടർ

ബ്രിട്ടനിലെ കുട്ടികൾക്കു വേണ്ടി ചിത്രസഹിതമായ പുസ്തകങ്ങൾ രചിച്ച എഴുത്തുകാരിയായിരുന്നു **ഹെലൻ ബീട്രിക്സ് പോട്ടർ** (ജീവിതകാലം: 28 ജൂലൈ 1866 – 22 ഡിസംബർ 1943)  അഥവാ ബീട്രിക്സ് പോട്ടർ. പീറ്റർ റാബിറ്റ് എന്ന കഥാപാത്രത്തിലൂടെയാണ് ഇവർ പ്രശസ്തയായത്.

## ജീവിതം
1826 ജൂലായ് 28-ന് ഒരു ധനിക കുടുംബത്തിലാണ് ഇവർ ജനിച്ചത്. കുട്ടിക്കാലത്ത് തന്നെ അദ്ധ്യാപികമാരോടും മാതാപിതാക്കളോടുമുള്ളതിനേക്കാൾ ബന്ധം ഇവർക്ക് സമൂഹത്തോടായിരുന്നു. ഒരിക്കൽ 16 വയസ്സുള്ള ബീട്രിക്സുമൊത്ത് കുടുംബം ഇംഗ്ലണ്ടിലെ ലെയ്ക് ഡിസ്ട്രിക്റ്റിലേക്ക് ഒരു ഉല്ലാസ യാത്ര നടത്തി.ഈ യാത്ര അവരുടെ ജീവിതത്തിലെ ഒരു വഴിത്തിരിവായിരുന്നു. വന്യ മൃഗങ്ങളും മറ്റും ധാരാളമായുള്ള ആ ചുറ്റുപാട് അവരുടെ വരകൾക്ക് വേഗത കൂട്ടി.ഇതിനിടയിൽ ഇംഗ്ലണ്ടിലെ വികാർ ഹാർഡ് വൈക് റാൻസ്ലെയുമായൊരു ബന്ധം അവർ സ്ഥാപിച്ചെടുക്കുകയുണ്ടായി. ശിശിരകാലമായപ്പോഴേക്കും ലണ്ടനിലേക്ക് തന്നെ മടങ്ങിയ അവർ തന്റെ വരകളുമായിത്തന്നെ മുന്നോട്ടു നീങ്ങി.ഇതിനിടയിലാണ് അവർ സ്വന്തം ചിത്രങ്ങളെ ഉൾപ്പെടുത്തി ഒരു ആശംസാകാർഡ് നിർമ്മാണത്തിന് ഒരുങ്ങിയത്. ഈ ഒരു സംരംഭം വിജയിച്ചതോടെ ഇത്തരം ചിത്രങ്ങളെ ഉൾപ്പെടുത്തിക്കൊണ്ട് ദ ടെയിൽ ഓഫ് പീറ്റർ റാബിറ്റ് എന്ന ഒരു പുസ്തകവും പ്രസിദ്ധീകരിച്ചു. ഇതാണ് കുട്ടികൾക്കു വേണ്ടി തയ്യാറാക്കിയ ആദ്യ ചിത്രകഥ.

47-ാം വയസ്സിൽ വില്യം ഹെലിക്സിനെ വിവാഹം കഴിച്ച അവർ എഴുത്തുകളും മറ്റും മാറ്റി വെച്ച് തന്റെ ജീവിതം പൂർണമായും കാർഷിക മേഖലയിലേക്ക് തിരിച്ചു വിട്ടു. തുടർന്ന് 1923-ൽ ട്രൗട്ട് ബെക്ക് പാർക്ക് ഫാം ഹെർഡ് വിക്ക് ഷിപ്പ് തുടങ്ങിയ ബഹുമതികൾ സ്വന്തമാക്കിയ അവർ ഹെർഡ് വിക്ക് ഷിപ്പ് ബ്രീഡ്ഴ്സ് അസോസിയേഷന്റെ ആദ്യത്തെ വനിതാ പ്രസിഡണ്ടായി തിരഞ്ഞെടുക്കപ്പെട്ടു. 1943 ഡിസംബർ 22-ന് എല്ലാ ക്രിയാത്മകതയും ബാക്കിയാക്കിക്കൊണ്ട് ബീട്രിക്സ് പോട്ടർ എന്ന എഴുത്തുകാരി ഈ ലോകത്ത് നിന്നും മറഞ്ഞു.

## അവലംബം
111 പ്രശസ്ത വനിതകൾ,പൂർണാ ബുക്ക്സ്
വർഗ്ഗം:1866-ൽ ജനിച്ചവർ
വർഗ്ഗം:1943-ൽ മരിച്ചവർ
വർഗ്ഗം:ഇംഗ്ലീഷ് ബാലസാഹിത്യകാരന്മാർ
വേലു നച്ചിയാർ

തമിഴ്നാട്ടിലുള്ള ശിവഗംഗയിലെ റാണിയായിരുന്നു **വേലു നച്ചിയാർ**. ഝാൻസി റാണിക്കും മുമ്പേ ബ്രിട്ടീഷ് സാമ്രാജ്യത്തിനോടു പൊരുതിയ വനിതയായിരുന്നു വേലു നച്ചിയാർ. ഇന്ത്യയുടെ ജോൻ ഓഫ് ആർക്ക് എന്ന് റാണിയെ ചരിത്രകാരന്മാർ വിശേഷിപ്പിക്കുന്നു. she is one of the ideological gods in Tamilnadu political party named "TVK" Formed by Actor THALAPATHY vijay 

## ആദ്യകാല ജീവിതം
രാമനാഥപുരത്തെ രാജകുമാരിയായിരുന്നു വേലു നച്ചിയാർ. രാജ ചെല്ലമുത്തു സേതുപതിയും, റാണി സാകന്ധിയും ആയിരുന്നു മാതാപിതാക്കൾ. രാജകുടുംബത്തിലെ ഏകമകളായിരുന്നു വേലു നച്ചിയാർ. ഈ കുടുംബത്തിൽ ആൺ പിന്തുടർച്ചാവകാശി ഇല്ലാതിരുന്നതിനാൽ, രാജകുമാരനേപ്പോലെയാണ് റാണി വേലു നച്ചിയാരെ മാതാപിതാക്കൾ വളർത്തിയത്. കുതിരസവാരിയും, ആയോധനകലകളും രാജകുമാരി അഭ്യസിച്ചു. യുദ്ധതന്ത്രങ്ങളും, രാജഭരണതന്ത്രങ്ങളും കുമാരിയെ പഠിപ്പിച്ചു. ഫ്രഞ്ച്, ഇംഗ്ലീഷ്, ഉറുദു എന്നീ ഭാഷകളിൽ റാണിക്ക് പ്രാവീണ്യമുണ്ടായിരുന്നു. ശിവഗംഗയിലെ രാജാവിനെയാണ് കുമാരി വിവാഹം ചെയ്തത്. ഈ ദമ്പതികൾക്ക് ഒരു മകളുണ്ടായിരുന്നു.

## രാജ്യഭരണം
ഒരു യുദ്ധത്തിലൂടെ ആർക്കോട്ടിലെ നവാബിന്റെ മകനും, ബ്രിട്ടീഷ് സൈന്യവും ചേർന്ന് വേലു നച്ചിയാരുടെ ഭർത്താവിനെ വധിച്ചു. ഭർത്താവിന്റെ മരണത്തോടെ, രാജ്യത്തു നിന്നും തൽക്കാലത്തേക്ക് പലായനം ചെയ്യാൻ റാണി നിർബന്ധിതയായി. മകളോടൊപ്പം ശിവഗംഗയിൽ നിന്നും രക്ഷപ്പെട്ട വേലു നച്ചിയാർ, ഏതാണ്ട് രണ്ടു വർഷക്കാലം മൈസൂർ ഭരണാധികാരിയായിരുന്ന ഹൈദർ അലിയുടെ സംരക്ഷണയിൽ ഡിണ്ടിഗലിനടുത്ത് വിരുപാച്ചി എന്ന സ്ഥലത്ത് ഒളിവിൽ കഴിഞ്ഞു. ഈ കാലഘട്ടത്തിൽ റാണി, ഗോപാല നായ്ക്കരോടും, ഹൈദർ അലിയോടും സഖ്യമുണ്ടാക്കി. ഒരു ചെറു സൈന്യത്തെ കെട്ടിപ്പടുത്ത് അവർ ബ്രിട്ടീഷ് സാമ്രാജ്യത്തിനെതിരേ യുദ്ധം ചെയ്യാൻ തയ്യാറായി. 1780 ൽ നടന്ന യുദ്ധത്തിൽ റാണി ബ്രിട്ടീഷ് സൈന്യത്തെ പരാജയപ്പെടുത്തി.  കുറേ നാളുകളോളം അവർ രാജ്യം ഭരിച്ചു.

ശിവഗംഗയുടെ അധികാരം തിരിച്ചുപിടിച്ച റാണി, കുറേക്കാലങ്ങൾക്കു ശേഷം അധികാരം മരുതു സഹോദരങ്ങൾക്കു പതിച്ചു നൽകി. പിന്നീട് മരുതു സഹോദരങ്ങളായിരുന്നു ശിവഗംഗ റാണിക്കുവേണ്ടി ഭരിച്ചിരുന്നത്.

## അവലംബം

വർഗ്ഗം:1730-ൽ ജനിച്ചവർ
വർഗ്ഗം:ജനുവരി 3-ന് ജനിച്ചവർ
വർഗ്ഗം:1796-ൽ മരിച്ചവർ
വർഗ്ഗം:ഡിസംബർ 25-ന് മരിച്ചവർ
പദ്മശ്രീ വാര്യർ

യു എസ് ഫോർ നെക്സ്റ്റ് ഇവി (U.S. for NextEV) എന്ന കമ്പനിയുടെ ചീഫ് ഓപറേറ്റിംഗ് ഓഫീസർ ആണ് **പദ്മശ്രീ വാര്യർ (Padmasree Warrior)**. *വൈദ്യുതകാർ രംഗത്തെ റാണി* എന്നാണ് ഫോർചൂൺ മാഗസിൻ ഇവരെ വിശേഷിപ്പിച്ചത്. മുൻപ് സിസ്കോ സിസ്റ്റംസിലും മോടോറോളയിലും ഉയർന്ന പദവികൾ വഹിച്ചിട്ടുള്ള പദ്മശ്രീ 2014 -ൽ *ഫോർബ്‌സ് മാഗസിന്റെ* പട്ടിക പ്രകാരം ലോകത്തെ ശക്തരായ വനിതകളിൽ 71 -ആം സ്ഥാനത്താണ്.

## അവലംബം

## പുറത്തേക്കുള്ള കണ്ണികൾ
പ്രമീള

യുധിഷ്ടിരന്റെ അശ്വമേധയാഗത്തിൽ അശ്വത്തെ അനുഗമിച്ചു ദിഗ്വിജയം നടത്തിയ അർജുനൻ എത്തിച്ചേർന്ന സ്ത്രീരാജ്യത്തിന്റെ അധിപ .

## പ്രമീളയും അർജുനനും
യുധിഷ്ടിരന്റെ അശ്വമേധയാഗത്തിൽ, അശ്വത്തെ അനുഗമിച്ച അർജുനൻ നാരീപുരമെന്ന സ്ത്രീരാജ്യത്തെത്തുന്നു . അവിടെയുള്ളവരെല്ലാം സ്ത്രീകളായിരുന്നു . പാർവതി ദേവിയുടെ ശാപം നിമിത്തം ഈ രാജ്യത്ത് പുരുഷന്മാർ വാഴുകയിലെന്നും, അവിടുത്തെ സ്ത്രീകൾക്ക് ഭർത്തൃയോഗമില്ലെന്നുമുള്ള അവസ്ഥയുണ്ടായിരുന്നു.തികഞ്ഞ യോദ്ധാക്കളായിരുന്ന ഈ നാട്ടിലേ സ്ത്രീകളുടെ രാജ്ഞിയായിരുന്നു പ്രമീള.

യാഗാശ്വത്തെ പ്രമീളയുടെ കിങ്കരികൾ പിടിച്ച് കെട്ടുന്നതോടെ അർജ്ജുനന് അവരെ എതിരിടേണ്ടതായി വരുന്നു.എന്നാൽ സ്ത്രീകളോട് യുദ്ധം ചെയ്യാൻ താൽപര്യമില്ലാത്ത, ജ്യേഷ്ഠൻ്റെ ഉപദേശപ്രകാരം പരമാവധി സമാധാനമാർഗത്തിലൂടെ യുധിഷ്ഠിരൻ്റെ മേൽക്കോയ്മ അംഗീകരിപ്പിക്കാൻ ശ്രമിക്കുന്ന അർജ്ജുനൻ രാജ്ഞിയോട് അശ്വത്തെ മടക്കി നൽകാൻ അഭ്യർത്ഥിക്കുന്നു.
അർജുനനിൽ ആകൃഷ്ടയാകുന്ന റാണി, തന്നെ വിവാഹം ചെയ്താൽ കുതിരയെ മടക്കിനൽകാമെന്ന്  പറയുന്നു.
പിന്നീട് എന്ത് സംഭവിച്ചുവെന്നതിനെപ്പറ്റി പല മഹാഭാരതങ്ങളിൽ പല രീതിയിലാണ് വിവരിച്ചിരിക്കുന്നത്.

യുദ്ധം കൂടാതെ യാഗാശ്വത്തെ തിരികെ ലഭിക്കാൻ അർജ്ജുനൻ സസന്തോഷം വിവാഹാഭ്യർത്ഥന സ്വീകരിച്ചുവെന്നും, ശ്രീകൃഷ്ണൻ പ്രത്യക്ഷപ്പെട്ട് ആദ്യം വിവാഹത്തിന്  എതിർത്ത അർജ്ജുനനെ ഉപദേശിച്ച് മുൻകൈയെടുത്ത് വിവാഹം നടത്തി കൊടുത്തുവെന്നും,അർജ്ജുനൻ പ്രമീളയോട് ഏറ്റുമുട്ടി രാജ്ഞിയുടെ ബലത്തിൽ സംപ്രീതനായി വിവാഹത്തിന് തയ്യാറായിയെന്നും വ്യത്യസ്ത മഹാഭാരതങ്ങൾ വിവരിക്കുന്നു.
അർജ്ജുനനും പ്രമീളയും ഏറ്റുമുട്ടുകയും, ആരുമാരും വിജയിക്കാതെ വന്നപ്പോൾ യുദ്ധം നിർത്താനും,മുജ്ജന്മത്തിൽ തൻ്റെ ഭാര്യയായിരുന്ന പ്രമീളയെ ഈ ജന്മത്തിലും വിവാഹം കഴിക്കുവാനും അർജുനനോട് ആവശ്യപ്പെട്ട് ഒരു അശരീരി ഉണ്ടായെന്നും ജൈമിനി മഹാഭാരതം പറയുന്നു.

അർജ്ജുനൻ പ്രമീളയെ വിവാഹം ചെയ്യുന്നതോടെ  നാട് ശാപമുക്തമാവുകയും, പ്രമീളയേ അശ്വമേധത്തിൽ പങ്കെടുക്കാൻ അർജ്ജുനൻ ഹസ്തിനപുരത്തേക്ക് അയക്കുകയും ചെയ്യുന്നു.

## അവലംബം

വ്യാസഭാരതത്തിൻ്റെ അംഗീകരിക്കപ്പെട്ട പതിപ്പായ ബോറി ക്രിട്ടിക്കൽ എഡിഷനിൽ ഈ കഥയെപ്പറ്റി പരാമർശിക്കുന്നില്ല.
വ്യാസഭാരതത്തിന് ശേഷം രചിക്കപ്പെട്ട ജൈമിനി മഹർഷിയുടെ ജൈമിനീ ഭാരതം  , ബംഗാളി ഭാഷയിലെ കാശിരാംദാസ് മഹാഭാരതം തുടങ്ങിയവയിലാണ് പ്രമീളയുടെയും അർജുനൻ്റെയും കഥ പരാമർശിക്കപ്പെടുന്നത്.

വ്യാസഭാരതത്തെ വച്ച് നോക്കുമ്പോൾ അർജ്ജുനൻ്റെ അശ്വമേധത്തേ കൂടുതലായി വിവരിക്കുന്ന ജൈമിനി മഹർഷിയുടെ മഹാഭാരതം വടക്ക് കിഴക്കൻ ദിക്കുകളിൽ കൂടുതലായി ജനപ്രിയമായിരുന്നു.

## അവലംബം

വർഗ്ഗം:മഹാഭാരതത്തിലെ സ്ത്രീ കഥാപാത്രങ്ങൾ
എഡ്വേഡ് VIII

1936 ജനുവരി 20 മുതൽ ഡിസംബർ 11ൽ സ്ഥാനത്യാഗം ചെയ്യുന്ന വരെ ബ്രിട്ടീഷ് സാമ്രാജ്യത്തിന്റെ ചക്രവർത്തി പദമലങ്കരിച്ച വ്യക്തിയാണ് **എഡ്വേഡ് VIII** (**എഡ്വാഡ് ആൽബർട്ട് ക്രിസ്റ്റ്യൻ ജോർജ് ആൻഡ്ര്യൂ പാട്രിക് ഡേവിഡ്** ; 1894 ജൂൺ 23 - 1972 മെയ് 28).

ജോർജ് അഞ്ചാമന്റെയും മേരി മഹാറാണിയുടെയും മൂത്തപുത്രനായ് 1894ൽ ജനിച്ചു.

## അവലംബം


വർഗ്ഗം:ബ്രിട്ടീഷ് രാജകുടുംബാംഗങ്ങൾ
വർഗ്ഗം:1894-ൽ ജനിച്ചവർ
വർഗ്ഗം:1972-ൽ ജനിച്ചവർ
വർഗ്ഗം:വിൻസെർ രാജകുടുംബം
വലിയ മോതിരക്കണ്ണി

തെക്കെപശ്ചിമഘട്ടതദ്ദേശവാസിയായ മരങ്ങളിൽ പിടിച്ചുകയറിപ്പോകുന്ന ഒരു വള്ളിച്ചെടിയാണ് **വലിയ മോതിരക്കണ്ണി. .** കെരളത്തിൽ കാണുന്ന ആകെ രണ്ട് Hugonia സ്പീഷിസുകളിൽ ഒന്നാണിത്. രണ്ടാമത്തെ സ്പീഷിസ് മോതിരക്കണ്ണിയാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പെഡാലിയേസീ

സ്ക്രോഫുല്ലാരിയെയിൽസ് നിരയിലുള്ള ഒരു സസ്യകുടുംബമാണ് **പെഡാലിയേസീ (Pedaliaceae)**.14 ജനുസുകളിലായി 67 സ്പീഷിസുകൾ ഉള്ള സപുഷ്പിസസ്യങ്ങളിലെ ഒരു സസ്യകുടുംബമാണിത് എള്ള് ഈ കുടുംബത്തിലെ ഒരു പ്രധാന സസ്യമാണ്.

## ചിത്രശാല

Whiteflowers5.jpg|*[[Ceratotheca triloba]]*
Harpagophytum 5.jpg|*[[Harpagophytum procumbens]]*
Pedalium murex MS6569.jpg|*[[Pedalium murex]]*
Rogeria longiflora.jpg|*[[Rogeria longiflora]]*
Sesamum indicum fructus.jpg|*[[Sesamum indicum]]*
Uncarina_grandidieri01.jpg|*[[Uncarina grandidieri]]*
Uncarina ankaranensis MHNT.jpg|*[[Uncarina|Uncarina ankaranensis]]* 


## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
വർഗ്ഗം:പെഡാലിയേസീ
വാലിസ് സിംപ്സൺ

**വാലിസ്, ഡച്ചസ് ഒവ് വിൻഡ്സർ** (**വാലിസ് സിംപ്സൺ**, **വാലിസ് സ്പെൻസർ**, **ബെസ്സീ വാലിസ് വാർഫീൽഡ്**;1896 ജൂൺ 19 - 1986 ഏപ്രിൽ 24) ഒരു അമേരിക്കൻ വരേണ്യ വനിതയായിരുന്നു. അവരുടെ മൂന്നാമത്തെ ഭർത്താവ് എഡ്വാർഡ് VIII ആമൻ അവരെ വിവാഹം ചെയ്യുന്നതിനായി സൂര്യനസ്തമിക്കാത്ത ബ്രിട്ടീഷ് സാമ്രാജ്യത്തിന്റെ ചക്രവർത്തി പദം പരിത്യാഗം ചെയ്തു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ബ്രിട്ടീഷ് രാജകുടുംബാംഗങ്ങൾ
വർഗ്ഗം:1896-ൽ ജനിച്ചവർ
വർഗ്ഗം:1986-ൽ മരിച്ചവർ